Ai‘ta! » Kinnigoù evit politikerezh yezh Rannvro Breizh\nD’ar 15 a viz Here 2016 en deus kemeret perzh Ai’ta! e “Emgavioù rannvro ar brezhoneg” aozet gant Rannvro Breizh.\nEmbann a reomp dielfennadenn Ai’ta! diwar-benn ar bilañs kinniget gant ar Rannvro. Amañ da heul e kavfoc’h renabl kinnigoù Ai’ta! evit politikerezh yezh ar Rannvro.\nEmgavioù rannvro ar brezhoneg: Rentañ-kont Ai’ta!\nD’ar Sadorn 15 a viz Here 2016 e oa bet aozet “emgavioù ar brezhoneg” gant Kuzul Rannvro Breizh. Abaoe pell amzer ne oa ket bet pedet an holl gevredigezhioù, strolladoù pe embregerezhioù a labour war ar pemdez evit ar brezhoneg. Asambles o deus lakaet ar gaoz war ur politikerezh yezh nevez evit ar Rannvro.\nDistreiñ a reomp da gentañ war ar bilañs budjed kinniget gant ar Rannvro hag en eil lodenn e vez renablet kinnigoù Ai’ta! evit politikerezh yezh ar rannvro.\n1) Bilañs arc’hant politikerezh yezh ar Rannvro abaoe 2004.\nPouezet kreñv eo bet gant dilennidi ar rannvro war ar fed e oa bet daougementet budjed war ar brezhoneg abaoe m’emañ ar galloud gant skipailh An Drian. Tremenet eo eus 3 milion a euroioù e 2003 da 7,5 milion e 2016. Met n’eo ket bet lavaret eo bet tizet ar sammat-se e 2011, hag abaoe eo chomet ar budjed da 7,5 milion a euroioù. Tizhet vije bet ur solier aze ?\nDielfennet eo bet gant Ai’ta! ar budjedoù pourvezet gant ar Rannvro abaoe 2005 (adalek ar sifroù kavet war lec’hienn ar Rannvro). Stabil eo budjed ar rannvro abaoe 2011:\nDigreskiñ a ra zoken pa seller ouzh an dispign dre annezad:\nHa pa geñverier ar budjed gouestlet d’ar brezhoneg gant budjed hollek (budjed kentañ) Rannvro Breizh e tigresk neuze ar budjed gouestlet d’ar brezhoneg e-keñver budjed hollek ar Rannvro abaoe 2004 (deus 0,7 % e 2006 eo tremenet da 0,57 % e 2016).\nKeñveriomp ar budjed-se ouzh hini broioù all: Korsika, Katalonia ha Kembre. Teir gwech bihanoc’h eo ar sammad postet gant Rannvro Breizh dre annezad, eget hini Korsika, Kembre, ha pell-tre diouzh hini Katalonia (21,20 € dre annezad, da lavaret eo 10 gwech gwanoc’h).\nMa vefe bet dalc’het gant ar striv bet graet etre 2003 ha 2011, pa oa bet daougementet ar budjed, en dije tizhet budjed 2017 evit ar brezhoneg 15 milion a euroioù !\nMa ne vo ket graet ur striv da vat get ar Rannvro evit lakaat ar yezh da vezañ unan eus he frioriezhioù , gant piv e vo graet ?\nDa heul an dielfennadenn graet a-us e c’houlenn strollad Ai’ta! e vefe postet 15 milion a euroioù evit ar brezhoneg a-benn 3 bloaz (4€ dre annezad, da lâret eo 1% eus budjet ar Rannvro ) evit kas war-raok ur politikerezh yezh efedus..\nUr bazenn gentañ e vo a-raok tizhout budjedoù dre annezad ar broioù all gant ar pal tizhout 20 €/annezad a-benn 10 vloaz.\n2) Kinnigoù Ai’ta evit politikerezh yezh ar Rannvro\nRenablet e vez amañ-dindan ar c’hinnigoù graet hervez temoù ar bodadoù-labour bet dalc’het d’ar 15 a viz Here.\n1- Ar c’helenn\nHa pa vefe eus ar c’helenn divyezhek abaoe 40 vloaz e Breizh n’eus evit c’hoazh steuñv diorren ebet da vat na politikerezh youlek ebet douget gant ar pennadurezhioù er c’hontrol diouzh ar pezh a c’hoarvez e Korsika, Elzas hag Euskadi.\nKoulskoude, abaoe ma eo bet lakaet da dalvezout mellad L 312-10 e Kod an deskadurezh el lezenn da ad-diazezañ ar skol e miz Gouere 2013, e ro ar mellad-se ar galloud d’ar strollegezhioù lec’hel da aoziñ an doare da gelenn ar yezhoù bihanniver dre sinañ ur c’henemglev gant ar Stad. “Leur enseignement (ndlr : des langues et cultures régionales) est favorisé prioritairement dans les régions où elles sont en usage. Cet enseignement peut être dispensé tout a long de la scolarité selon des modalités définies par voie de convention entre L’Etat et les collectivités territoriales où ces langues sont en usage !”\nE Breizh, n’eus bet lakaet araokadenn vras ebet da dalvezout evit kelenn ar brezhoneg er skolioù. Dister en ur mod eo ar c’henemglev a-ziforc’h evit treuzkas yezhoù Breizh sinet d’an 20 a viz Here 2015.\nEr c’hontrol eo bet divizet da vat ur politikerezh youlek en Alsaz gant ur c’henemglev-stern 2015-2030 hag ur c’henemglev oberiant 2015-2018 sinet d’an 1ñ a viz Even 2015 hag e Korsika nevez zo gant ur c’henemglev sinet d’an 2 a viz Du 2016 gant ar pal hollekaat ar c’helenn divyezhek.\nCheñch ar mod da ginnig ar sifroù\nDav eo kinnig an disoc’hoù en ur ginnig feur ar vugale en hentennoù divyezhek e-keñver an niver a vugale hollek skoliataet e Breizh ha n’eo ket muzuliañ an traoù gant niver a vugale skoliataet e hentennoù brezhoneg hepken.\nDisheñvel-tre eo an traoù hervez ar feson ma kinniger an disoc’hoù :\nEn Elzas, 15% eus ar skolidi a zo en un hentenn divyezhek er c’hentañ derez. Er gevrat Rannvro-Stad sinet e miz Even 2015 eo bet lakaet ar pal da dizhout 25 % eus ar skolidi en hentad divyezhek o kregiñ er 6vet divyezhek ( ar rannvro Alsaz hag an daou zepartamant o deus gouestlet 3 M€ / bep bloaz evit an 3 bloavezh o tont er c’henemglev evit an deskadurezh 2015-2018)\nEn Euskadi Norzh, 39 % eus ar skolidi a oa skoliataet en un hentad divyezhek er c’hentañ derez e 2016. E 2016, 65% eus ar skolioù a ginnige un hentad divyezhek ivez.\nE Korsika : ur youl evit hollekaat ar c’helenn divyezhek er gevrat Stad- Korsika bet sinet e miz Du 2016 (2016-2020) ( 35 % eus ar vugale er c’helenn divyezhek er c’hentañ derez, 100 % eus ar skolidi o deus un tañva eus ar c’horseg e 2015). Budjed ar strollegezh lec’hel evit padelezh ar gevrat steuñv : 3,6 M€.\nEr c’hentañ derez e Breizh e 2015 : ne oa nemet 2,8 % eus ar skolidi a oa en hentennoù divyezhek ha n’eus nemet 7,7 % eus ar skolioù a ginnig un hentad divyezhek. 92 % eus ar skolioù-mamm ne ginnigont hentad divyezhek ebet c’hoazh ! (daveennoù ofis ar brezhoneg, Teul ar c’helenn divyezhek 2015)\nHag en tu all da Mor–Breizh : Ministr Gouarnamant Kembre e-karg eus ar stummadur padus ha dibaouez hag ar c’hembraeg en doa disklêriet e-kerzh lid-digeriñ ur greizenn stummañ nevez evit ar c’hembraeg d’ar 15 a viz Here 2016 : “The Government has set an aim of ensuring a million Welsh speakers by 2050. Our schools and children have a vital part to play in helping us achieve this aim, they are the future of our language and our nation.” E 1960 e oa niver a vrezhonegerien ha kembraegerien damdost (tro 600 000 komzer ) . E penn kentañ an XXI vet kantved emañ stad an traoù disheñvel mik etre Breizh ha Kembre.\nLakaat palioù war hir dermen gant ur gwir steuñv diorren\n17 000 skoliad e 2017 n’eo ket trawalc’h: : 1,84 % a skolidi divyezhek e Breizh (4 departamant). Mantrus eo chom gant pal an 20 000 bugel e 2020. Ar memes pal a oa bet lakaet gant ar rannvro e 2004 da dizhout e 2010… Ur vezh zoken !\n“Ma vez dalc’het gant al lusk kreskiñ a zo bremañ e vo ret gortoz ouzhpenn 100 vloaz a-raok ma errufemp da feur skoliata an Elzasianeg hiziv an deiz !” (teul-mammenn : ofis ar brezhoneg, ar c’helenn divyezhek e Breizh 2015)\nEvit heuliañ diorren ar sistem skol divyezhek e Breizh e vije mat kavout sifroù nevez muzuliet gant an Ofis. Da skouer, mat ‘vefe klokaat ar studiadennoù gant an niver a glasadoù divyezhek digoret e kumun-mañ kumun, an dregantad a glasadoù divyezhek er skolioù divyezhek.Kement all a zo a-bouez evit muzuliañ pouez an hentenn divyezhek en ur skol bublik a zo unyezhek galleg ivez.\nLakaat palioù evit kalite ar yezh\nNe c’heller ket embann ez eus kement a vugale en hentennoù divyezhek ma n’int ket gouest da gomz e brezhoneg o tont er-maez eus ar skol. E Euskadi-Norzh eo bet termenet ur steuñv a-fed palioù yezh hag aotreet eo bet ar skolioù-mamm en deskadurezh stad hag en deskadurezh katolik da vont en tu all eus ar parder galleg-euskareg en ur mod arnodel. Aotreet eo bet e Korsika d’ober memes mod er c’henemglev sinet e miz Du 2016.\nUhelaat live brezhoneg ar skolaerien hag ar gelennerien, steuñv stummadur dibaouez\nDa heul 6 mizvezh staj stummadur hir e c’hoarvez da skolaerien zo mont da gelenn diouzhtu. Re abred eo evit lod. Kinnig stummadurioù donaat hag heuliañ stajoù er c’hlas gant skolaerien/kelennerien. Evit ar gelennerien divyezhek titlet eo ret kinnig dezhe ur gwir stummadur dibaouez evit gwellaat an doareoù da gelenn e brezhoneg, kinnig emgavioù etre ar skolaerien/kelennerien diwar benn kudennoù ha diskoulmoù ar c’helenn brezhoneg bep bloaz (Er c’hendividizad sinet e Korsika, nevez zo, e vo kinniget prantadoù hir stummañ : etre 40 eurvezh hag 90 eurvezh bep bloaz, erlec’hiet e vint gant kelenerion erlerc’herien)\nKreñvaat da vat ar gelennadurezh divyezhek en eil derez ha lakaat an diarbennoù a zere da dalvezout evit ober d’an troc’h evit tremen eus ar 1ñ d’an eil derez digreskiñ (poloù kempoell diazezet war ur c’hinnig solut er 1ñ derez, doujañ d’ar parded eurioù : eurioù hanter-hanter rik, dedennañ an dud, aesaat an treuzdougen betek ar skolajoù, liseoù).\nLakaat diazezañ un hentad divyezhek kentañ en eil derez teknologel, micherel, labour-douar ha mor\nBroudañ ar strollegezhioù lec’hel da stummiñ e brezhoneg ar SASM (skoazellerien arbennikaet skolioù-mamm – ATSEM) , an EBS (eilerien buhez skol – AVS) , ar vuhezourien droskol er skolioù-mamm ha skolioù-kentañ (TAP).\nLakaat e pleustr ur steuñv stummadur dibaouez get ar c’humunioù hag ar skolioù kentañ derez, ha kinnig ur skoazell evit erlec’hiañ an dud e-pad o stummadur.\nLakaat da dalvezout un tañva d’ar brezhoneg ha sevenadur Breizh er 1ñ derez en hentadoù unyezhek\nUn dra zo bet meneget er c’hendivizad gant ar Stad e miz Here 2015 “Dans le premier degré , une attention particulière sera portée à la possibilité d’offrir une sensibilisation à la langue et à la culture bretonne dans l’enseignement afin que les élèves puissent se familiariser avec le patrimoine régional y compris en adaptant les outils pédagogiques nécessaires.” Met seblant netra zo bet raktreset a-fet deiziataer ha steuñv stummañ evit ar gelennerion unyezhek…\nLakaat e pleustr ur bodad heuliiñ ar c’hendivizad sinet gant ar Stad gant emvodoù reoliek, 3 wech ar bloaz da nebeutañ\nDav e vo kaout ur bodad heuliañ reoliek evit heuliañ an divizoù bet lakaet er c’hendivizad (2015-2020) gant ar stad war ar c’helenn brezhonek.\nHa dreist-holl admarc’hata ar c’hendivizad araok 2020 gant ar pal kaout ur gwir bolitikerezh youlek evit ar c’helenn brezhonek (pal a fed niver a vugale en hentadoù divyezhek adtalvoudekaet, ur gwir steuñv diorren liesvloaziek gant palioù resis sifret ha termenet dre zepartamantoù ha dre dakadoù ha lakaet e pleustr gant steuñvoù oberoù bloaz) ha lakaat ‘barzh ar jeu an departamantoù breizhat ivez (sinet eo bet gant departamant Penn-ar-Bed ur brastres yezh 2016-2021 a zo e bal tremen d’un niver a vugale eus 7 % en hentadoù divyezhek da 10 % -15 % en hentadoù divyezhek a-benn 6 bloaz).\n2 – Ar stummañ micherel, dibaouez ha personel war ar brezhoneg\nDiorren ar stummadurioù e brezhoneg evit ar c’hargidi\nLedanaat ar c’hinnig stummadurioù e brezhoneg kinniget gant ar CNFPT, hag e pep departamant, liger Atlantel en o zouez evel just.\n3 – Buhez foran ha bezañs ar brezhoneg er gevredigezh\nBezañs ar brezhoneg evit kaout yalc’hadoù a-berzh ar Rannvro\nRediañ d’ober en un doare divyezhek klok (dre skrid, dre gomz…) ha gant ur parded brezhoneg-galleg pa vez roet yalc’hadoù gant ar Rannvro. Gant departamant Penn-ar-Bed eo bet divizet kement-se. E-giz-se ne c’hoarvezo ket en-dro ar pezh zo bet e mirdi Pont Aven pe e kêr bageal an Oriant, hag e kement a lec’hioù c’hoazh.\nDoujañ ouzh ar c’henemglev Stad-Rannvro bet sinet e miz Here 2015 evit an 2 pal nemeto lakaet el lodenn “diorren bezañs hag implij ar brezhoneg en dachenn foran”\nAbaoe miz Here 2015, n’eus tra zo aet war-raok a fed panellerezh divyezhek par-ouzh-par gant ar galleg war an hentoù tizh (DIRO) ha gant SNCF. D’ar rannvro eo da voutañ evit ma vefe lakaet ar pezh a fell dezhi e pleustr.\nLakaat da glevet ar brezhoneg en trañsportoù publik\nN’eo ket diaes enrollañ ha ne goust kazi netra pa ne vefe un nebeut kilo-okted ouzhpenn e urzhiataerezhioù an trenioù.\nReiñ ul lusk nevez d’ar garta “Ya d’ar brezhoneg”\nArc’hantaouiñ ha tutañ tud e Ofis publik ar brezhoneg evit-se ma vez ezhomm. Heuliañ ar sinerien, ha degas da soñj dezho an engouestloù bet sinet ha n’int ket doujet ‘vit c’hoazh. Reiñ d’an ajañs ur gwir garg evit diorren ar brezhoneg er strollegezhioù lec’hel, ha pas hepken respont d’ar goulennoù, ar pezh vez graet hiziv an deiz. Labourat asambles gant an Tiez ar Vro pe an Emglevioù Bro evit ma vefe tizhet al liveoù lakaet da bal gant ar sinerien d’an deiziadoù dleet. Gellout tennañ ar Garta pa ne vez graet striv ebet ken gant ur gumun pe ur gumuniezh kumunioù. Mankout a ra ur gwir liamm lec’hel da Ofis Publik ar Brezhoneg evit heuliañ stad an traoù e pep korn vro. Implij rouedad anTier Bro pe Emglevioù a vefe ur raktres brav hag efedus a liammfe ar vrezhonegerien etreze.\n4 – Mediaoù ha niverel\nLakaat da dalvezout ar feur-emglev war ar “raktres klewelet Breizh” sinet d’an 10 a viz Ebrel 2015 evit 3 bloavezh. Meneget e oa e-barzh :\n”un evezh priorek d’ar yezhoù Breizh en ur harpañ o implij, ivez dre ur mod diduadenn, o anaoudegezh, o treuzkas ne vern ar c’helaouedennoù meneget”\n“lakaat e pleustr un unvez produiñ programmoù tematek gouestlet d’an deskiñ ar yezh ha gwellaat anaoudegezh eus ar yezh”\n“produiñ ha skignañ abadennoù e brezhoneg war sujedoù n’int ket gouestlet da Vreizh”\nEvit tizhout ar palioù-se eo ret tremen gant :\n–ur budjed gouestlet d’ar brezhoneg hepken er budjed kleweled hollek votet gant ar rannvro (2 M€ evit 3 bloavezh), steuñviñ liesvloaziek ar programmoù, dre an niver, an eurioù produet, rummadoù ar programmoù… (abadennoù bugale yaouank, 6-10 vloaz, krennarded, sport, deskiñ ar yezh , teulfilmoù, keleier, heuliadoù, filmoù berr faltazi)\n– diorren ur savenn niverel lies-skorioù (urzhiater, skinwelerioù kevreet, pellgomzerioù, tablezennoù, letrinoù c’hoari..) evit an abadennoù brezhonek evit lakaat e-kerz stok abadennoù, meret gant gwarez filmoù Breizh hag an abadennoù bet skignet war ar chadennoù all (Frañs 3 Breizh, Brezhoweb, Tébéo, TébéSud ha TV Roazhon).\nSkignet e vefe ar porched-mañ war boxoù niverel kinniget gant ar bourvezerien moned war ar genrouedad (Free, Orange,…) . Un takad skinwel nevez e vehe gant ur servij adkemer (skinwel adkemer ha VOD gant servij Dizale Breizhvod a vefe unan eus e lodennoù). Gallout a rafe ar savenn-se gwellaat gwelusted stok an abadennoù brezhonek hag an abadennoù nevez arc’hantaouet gant ar rannvro en ur zerc’hel kont eus ar boazioù nevez evit sellet ouzh ar programmoù skinwel (estreget an TNT).\nBezañ mestr war an ingalañ frekañsoù radio hag an tele e-plas ar CSA. N’eo ket normal ez afe bepred ar frekañsoù nevez digoret gant ar radiooù Gall ha kenwerzhel,\nSouten ar radioioù kevredigezhel da sevel ur radio nevez e hanternoz Bro-Dreger, ur frekañs nevez evit RBG e Bro an Oriant, ur frekañs nevez evit Arvorig FM e Brest ha diorren ar servijoù e Roazhon ha Naoned (raktres radio kerne)\nKrouiñ un droiad filmoù evit ar skolajoù, liseoù ha kreizennoù stummañ\nKentelioù kompren ar skeudennoù gant filmoù produet evito,\nRediañ an troerien (miz an teulfilmoù) da skignañ filmoù e brezhoneg e pep departamant.\nSouten ar c’helaouennoù da dremen d’an niverel\nTIC – Teknologiezhioù nevez\nSevel ur rann nevez e diabarzh Ofis Publik ar Brezhoneg (pe en diavaez) evit souten, kenurzhiañ hag heuliañ an deknologiezh nevez e brezhoneg (reizhiadoù korvoiñ : urzhiataerioù, pellgomzerioù, tablezennoù niverel, sistemoù digejañ ar gomz, mouezhioù sintetek, GPS, c’hoarioù video, arloadoù war hezougoù, arloadoù treiñ evel Google translate, letrinoù c’hoari, sistemoù emgefre er gourmarc’hadoù, er porzhioù-servij, bankoù, bilhederezhioù, darvoudoù..)\nBevañ, a reomp en un endro m’emañ a bouez an TIC e-barzh hor buhez pemdeziek. Un tiriad neveziñ eo Breizh gant diorren rouedadoù pellgehenterezh, kantinoù niverel, ar fablaboioù, ha lec’hioù “coworking”. Poent eo lakaat ar brezhoneg ‘barzh ar jeu ivez dre ziorren ostilhoù nevez evit ar yezhoù dre vras. Diskoachet en deus krouidigezh ar .BZH raktresoù nevez, o deus ezhomm danframmoù ha diskoulmoù ijinek ha budjedoù. Ur priorelezh eo deuet da vezañ lakaat ar yezh e-barzh an deknologiezhioù nevez.\nSavennoù zo bet lañset pe a zo o klask arc’hant : kumuniezhioù (Stag), kenweturiñ (War an hent), dudi ha beajiñ (Bev). Kevredigezhioù evel “An Drouizig” pe “Les Chats Cosmiques” a dro meziantoù libr. Re all a aoz stummadurioù kehentiñ / web evit an dud a youl vat ha pennoù kevredigezhioù a c’houlenn groñs bezañ stummet war hentennoù efedus ha binvioù a-vremañ a c’hell bezañ implijet evit ar yezh.\nTroet eo bet Facebook dre implij labour ur bern tud a-youl vat, ar memes tra zo c’hoarvezet evit meiziantoù all (Firefox, Libre Office, Ubuntu…). Gortozet ‘vo bremañ ma vo troet e brezhoneg Twitter, SnapChat ha rouedadoù sokial ijinek all. Met n’eus ket tu kenderc’hel gant an dud a-youl vat hepken. Dav e vo ambrougiñ al lusk-mañ dre vicherelaat an obererezhioù a-benn tizhout ul labour padus, sirius hag a galite evit un niver brasañ a brogrammoù.\n5 – Ar pleustroù sevenadurel e brezhoneg\nSouten ivez ar c’hrouidigezh hag ar skrivañ levrioù\nMat eo skoazellañ an embann levrioù hag an troidigezhioù. Gwelloc’h c’hoazh ‘vije souten ivez ar c’hrouidigezh hag ar skrivañ levrioù. Souten ar skrivagnerien ha souten ar stummañ war ar skrivañ.\nOber al liamm etre an tiez bro hag Ofis Publik ar brezhoneg evit an troidigezhioù\nEvit kinnig troidigezhioù a zere gant an tiriad hag live ar vrezhonegerien a-vihanik. Skouer an tramgarr e Brest : treiñ “Personne à mobilité reduite” gant “Tud dalc’het en o c’heflusk” . Sur walc’h e vefe bet komprenusoc’h treiñ “Tud o deus poan da vale”. Perak ober gant ur brezhoneg implijet gant den ebet? Diboell eo.\nRediañ ar salioù arvest, ar salioù sonerezh a-vremañ soutenet gant ar rannvro da ginnig abadennoù (pezhioù c’hoari, sonadegoù, arvestoù..) e brezhoneg ivez ha reiñ bod d’arzourien en annez evit krouiñ arvestoù e brezhoneg.\nKrouiñ ur greizenn arzoù a-vremañ kreñv\nUr greizenn e lec’h a c’hellfe bezañ krouet, pleustret ha diskouezet abadennoù c’hoariva, sonerezh, dañs, arzoù kaer. Kement all a groufe liammoù etre an arzoù, ar strolladoù a youl vat hag ar re a vicher.\nGant an holl palioù-se e soñj deomp e vefe ur sapre kammed evit kas ar brezhoneg war-raok!\n« Ar brezhoneg e kêr bageal Eric Tabarly hag e Tolpad An oriant ? kit da sutal !\nNe vimp ket touellet gant ar gannaded PS! »


tabouret de bar pliant – mordercy.info\nThursday , 5, April 2018 tabouret Leave a comment\ntabouret de bar pliant chaise tabouret de bar tabouret bar pliable chaise bar bar pliant amazing chaise bar com with chaise tabouret de bar tabouret de bar pliant but.\ntabouret de bar pliant 500 x 500 tabouret de bar pliable but.\ntabouret de bar pliant chaise de bar pliante 7vzq chaise bar pliante ikea tabouret bar pliable ikea micjordanmusic tabouret de bar pliant conforama.\ntabouret de bar pliant tabouret pliant carrefour interesting tabouret bar pliable stunning perfect tabouret de bar pliant carrefour roubaix u tabouret pliant tabouret bar pliable pas cher.\ntabouret de bar pliant tabouret pliant prevnext tabouret de bar pliant fly.\ntabouret de bar pliant tabouret de bar en bois ikea tabouret pliant ikea frais tabouret bar ikea with bar stool tabouret de bar pliant castorama.\ntabouret de bar pliant tabouret de bar pliant tabouret de bar pliable alinea.\ntabouret de bar pliant free tabouret ikea bar franklin de dossier pliant cm ikea with tabouret ika tabouret de bar pliable but.\ntabouret de bar pliant tabouret de bar pliant tabouret de bar pliant conforama.\ntabouret de bar pliant tabouret bar alinea bar chaise bar good with bar bar tabouret de bar pliant conforama tabouret bar alinea chaise bar pliant tabouret de bar pliant fly.\ntabouret de bar pliant tabouret de bar mobibar tabouret de bar pliant leroy merlin.\ntabouret de bar pliant chaise tabouret de bar chaise bar pliable chaise haute cuisine petit tabouret de cuisine nouveau pliant chaise tabouret de bar with tabouret de bar pliant tabouret de bar pliant.\ntabouret de bar pliant 768 tabouret de bar pliant alinea.\ntabouret de bar pliant tabouret bar pliant cheap tabouret bar pliable tabouret de bar pliable pliant portable chaise pouf siege tabouret bar pliant tabouret de bar pliant leroy merlin.\ntabouret de bar pliant tabouret pliant assise 65 cm tabouret de bar pliable pas cher.\ntabouret de bar pliant chaise bar pliante chaise bar chaise bar fly chaise bar fly good chaise with tabouret de tabouret de bar pliant but.\ntabouret de bar pliant finest lot de tabourets pliants jolo noir with tabouret de bar pliable tabouret de bar pliant leroy merlin.\ntabouret de bar pliant petit tabouret pliant ikea petit tabouret de cuisine tabouret cuisine beaux designs creteil prix surprenant tabouret tabouret de bar pliant conforama.\ntabouret de bar pliant interesting tabouret de bar pliable with tabouret de bar pliant tabouret de bar pliable pas cher.\ntabouret de bar pliant tabouret haut pliable amazing tabouret haut ikea best tabouret bar ideas on pinterest tabouret haut pliant tabouret haut pliable tabouret haut pliant tabouret de bar pliant pas.\ntabouret de bar pliant tabouret snack pliant simone 4 4 tabouret de bar pliable pas cher.\ntabouret de bar pliant ikea tabourets bar ikea tabouret de cuisine tabouret bar fly stunning tabouret haut castorama le havre ikea tabourets bar tabouret de bar pliant pas cher.\ntabouret de bar pliant tabouret bar pliant leroy merlin but pliable assise fly chaise bars cheap vintage haute conception salle manger form barstool white blackwood fabulous tabouret de bar pliable ca.\ntabouret de bar pliant franklin tabouret de bar a dossier pliant tabouret de bar pliant 63 cm.\ntabouret de bar pliant tabouret de bar en bois blanc elegant dco tabouret bar original aulnay sous bois canape ahurissant tabouret de bar pliant carrefour.\ntabouret de bar pliant tabouret de bar pliant conforama chaise tabouret de bar pliable conforama tabouret de bar pliant tabouret de bar pliant alinea.\ntabouret de bar pliant chaise bar pliante ikea tabouret bar pliable ikea micjordanmusicco with regard to tabouret de bar ikea pliant tabouret de bar pliant conforama.\ntabouret de bar pliant chaise bar pliante ikea tabouret bar pliable chaise bar pliable unique chaise de bar pliante en chaise bar pliante tabouret de bar pliable but.\ntabouret de bar pliant chaise chaise de bar louna tabouret de bar pliant conforama.\ntabouret de bar pliant tabouret de bar pliant amazon.\ntabouret de bar pliant franklin tabouret bar dossier pliant tabouret de bar pliable pas cher.\ntabouret de bar pliant tabouret pliant de bar chaise bar pliable tabouret pliant tabouret de bar pliant but tabouret de bar pliable but.\ntabouret de bar pliant ideal chaise de bar but moderne tabouret de bar pliant fly finest attrayant cuisines ouvertes with tabouret pliant but tabouret de bar pliable castorama.\ntabouret de bar pliant conception salle manger tabouret bar pliant exterieur contemporain mobilier design coration int rieur interieur tabouret de bar pliant but.\ntabouret de bar pliant chaise haute pliable ikea tabouret haut pliant ikea affordable tabouretbar ikea pliant with ikea tabouret bar tabouret de bar pliable pas cher.\ntabouret de bar pliant marvelous tabouret de bar pliant pas cher 1 tabouret de bar tabouret de bar tabouret de bar pliant fly.\ntabouret de bar pliant tabouret haut style vintage pour la restauration tabouret de bar pliant alinea.\ntabouret de bar pliant tabouret bar alinea cuisine bar cuisine bar tabouret bar pliant fly tabouret bar tabouret de bar pliant pas cher.\ntabouret de bar pliant fly tabouret bar tabouret de bar alinea beau tabouret de bar pliant fly tabouret de tabouret de bar pliant but.\ntabouret de bar pliant franklin tabouret de bar a dossier pliant 74 cm ikea tabouret de bar pliable pas cher.\ntabouret de bar pliant tabouret haut pliable chaise de bar pliable franklin tabouret de bar a dossier pliant tabouret de tabouret de bar pliant castorama.\ntabouret de bar pliant tabouret de bar leclerc chaise bar pliante meilleur chaise pliable fauteuil pliant 0d a tabouret de bar pliant 63 cm.\ntabouret de bar pliant tabouret bar pliable awesome tabouret bar pliable tabouret de bar pliant conforama nice photo surprenant tabouret tabouret de bar pliant conforama.\ntabouret de bar pliant tabouret de bar pliable lztt tabouret bar pliant fabulous tabouret with tabouret de bar pliant tabouret de bar pliable but.\ntabouret de bar pliant ikea tabouret bar affordable information with chaise bar with bar ikea tabouret bar pliable ikea tabouret bar tabouret de bar pliant fly.\ntabouret de bar pliant tabouret de bar pliable myw3 tabouret bar pliant chaises bar ikea amazing chaise bar pliante tabouret de bar pliant pas cher.\ntabouret de bar pliant tabouret pliant prevnext tabouret de bar pliant pas cher.\ntabouret de bar pliant elegant fabulous lot de tabourets pliants jolo blanc with tabouret de bar pliable with tabouret snack pliant tabouret de bar pliant carrefour.\ntabouret de bar pliant tabouret bar pliant img alt tabouret bar pliant fly tabouret de bar pliable but.\ntabouret de bar pliant chaise bar ikea tabouret pas cher ikea stunning awesome free tabouret de bar pliant tabouret de bar pliant castorama.\ntabouret de bar pliant tabouret de bar cuisine awesome chaise de bar fly ikea tabouret bar cuisine tabouret bar pliant tabouret de bar pliant pas cher.\ntabouret de bar pliant tabouret de bar pliant conforama awesome beautiful tabouret de bar indus fort de france cuisine photo tabouret de bar pliant carrefour.\ntabouret de bar pliant chaise de bar pliante louna gris achat vente tabouret de bar cdiscount chaise de bar pliante tabouret de bar pliable alinea.\ntabouret de bar pliant chaises conforama awesome chaises design ikea finest chaise ilot ikea tabouret bar cool with chaise de bar pliante conforama with tabouret de bar pliant tabouret de bar pliable.\ntabouret de bar pliant tabouret bar pliant tabouret pliant lounge tabouret de bar pliant cm tabouret bar pliant with tabouret bar pliant tabouret de bar pliant castorama.


Gwenaël hag ar balum - Belgique Loisirs\nAccueil Dictionnaires & Langues Langues rares Gwenaël hag ar balum\nGwenaël hag ar balum\nAchat Gwenaël hag ar balum - Christophe Boncens\nMojennoù hud evit ar re vihan hag ar re vunud. Un dastumad marvailhoù evit ar vugale adalek 2 vloaz. Pajennoù kalet e kartoñs penn da benn, gant kornioù ront. Un istori berr, farsus, gant tudennoù mojennel. Hat evit c'hori, ur goulenn savet ouzh ar vugale bep eil bajenn. War an aod emañ Gwenael o chom. Ur stumm iskis en deus gwelet pell war an traezh. Ur balum an hini eo hag ezhomm sikour en deus... En savoir plus\nRéférence : 9782371331457\nMojennoù hud evit ar re vihan hag ar re vunud. Un dastumad marvailhoù evit ar vugale adalek 2 vloaz. Pajennoù kalet e kartoñs penn da benn, gant kornioù ront. Un istori berr, farsus, gant tudennoù mojennel. Hat evit c'hori, ur goulenn savet ouzh ar vugale bep eil bajenn. War an aod emañ Gwenael o chom. Ur stumm iskis en deus gwelet pell war an traezh. Ur balum an hini eo hag ezhomm sikour en deus...\nEvaluations (0) Gwenaël hag ar balum Christophe Boncens


Kanaouenn gant USA for Africa\ntennet eus an albom ''USA for Africa : We Are The World''\n7 a viz Meurzh 1985\n28 a viz Genver 1985\nkanaouenn a garitez\nWe Are the World a zo ur ganaouenn a garitez eus 1985 skrivet gant Michael Jackson ha Lionel Richie, produet gant Quincy Jones hag enrollet gant ar strollad USA for Africa. Pal ar ganaouenn a oa dastum arc'hant evit mont a-enep d'an naonegezh en Etiopia.\nAr mennozh a zo bet er penn kentañ gant an aktor/kaner Harry Belafonte. E vanager Ken Kragen en deus kinniget dezhañ ober ur ganaouenn lies-arzourien evel evit Do They Know It's Christmas? eus ar strollad Band Aid ennañ Bob Geldof ha Midge Ure e 1984.\nAn arzourien a gemere perzh er raktres a zo en em bodet en A&M Recording Studios e Hollywood, Kalifornia, d'an 28 a viz Genver 1985. Graet en doa Kragen an dibab e-pad an American Music Award evit kaout ar muiañ posupl a dud. Quincy Jones en deus skrivet « Check your egos at the door » (« Laoskit ho me e dor ar studio ») er bedadenn\nEn holl ez eus bet muioc'h eget 45 soner enno Bob Geldof, 21 kaner enno Lionel Richie, Michael Jackson, Tina Turner, Bob Dylan et Bruce Springsteen, o kemer perzh er raktres.\nAr Columbia Records he deus profet ar c'houst produiñ ha dasparzhañ. "We are the World" a zo deuet er maez d'ar Meurzh 7 a viz Meurzh 1985. Goude ar week-end kentañ e oa bet gwerzhet 800 000 skouerenn. D'ar Gwener 5 a viz Ebrel 1985 (Gwener ar Groaz e oa ar bloavezh-se) e vez lakaet da dremen ar ganaouenn war 5 000 savlec'h skingomz d'ar memes koulz. An abadenn-se a lak anezhañ d'ar renk kentañ ar gwerzh pladennoù er Stadoù Unanet, chom a raio er plas-se e-pad 4 sizhunvezh da heul.\nAr ganaouenn he deus gounezet 3 Grammy Awards e 1986.\nMuioc'h eget 7,5 milion a skouerennoù eus an ton a zo bet gwerzhet er Stadoù Unanet. Kavet e vez er pladenn USA for Africa : We Are The World, 3 milion a skouerennoù eus ar bladenn-mañ a zo bet gwerzhet. Bez ez eus tonioù skrivet gant Prince, Springsteen, Turner ha tud all c'hoazh a vez kavet war ar bladenn.\nAr raktres (albom, videoclip, single) en deus degaset 50 milion a zollaroù evit talañ d'an naonegezh en Etiopia\n1 Sonerien, arzourien ha kanerien\n1.2 Listenn klok al laz-kanañ\nSonerien, arzourien ha kanerien[kemmañ | kemmañ ar vammenn]\nAn arzourien da heul o deus da nebeutañ skrivet ul linenn eus ar ganaouenn\nListenn klok al laz-kanañ[kemmañ | kemmañ ar vammenn]\nVH-1's Pop-Up Video a lavar en deus kuitaet Waylon Jennings ar prantad enrollañ dre ma oa reuz war ar c'homzoù.\nMichael Boddicker - kenaozerioù, programmadur\nPaulinho da Costa - toserezh\nLouis Johnson - gitar-boud\nMichael Omartian - klavieroù\nGreg Phillinganes - klavieroù\nJohn Robinson - taboulinoù\n(en) Komzoù: stumm berr\n(en) Video Clip : We Are The One\nAdtapet diwar « https://br.wikipedia.org/w/index.php?title=We_Are_the_World&oldid=1700227 »\nKemmoù diwezhañ degaset d'ar bajenn-mañ d'an 27 Ebr 2016, da 13:04.


Amiral meur Thrawn - Wikipedia\nAmiral meur Thrawn pe Mitth'raw'nuruodo eus e anv gwirion a zo un dudenn e bed ijinet Star Wars. Un amiral meur eus an Impalaeriezh Galaktek ez eo ha dreist-holl an hini nemetañ a n'eo ket mab-den. A orin Chiss ez eo ur boblad genidik d'ar blanedenn Csilla en tiriadoù dianavezet.\nIstor an Amiral meur Thrawn[kemmañ | kemmañ ar vammenn]\nAn Amiral meur nemetañ ez eo o vezañ a orin a n'eo ket mab-den.\nTro-spered an Amiral Thrawn[kemmañ | kemmañ ar vammenn]\nStrategour meur d'an Impalaeriezh Galaktek, paotr lemm e spered ha dedennet bras gant an arzoù. Implij a ra e zeskamant war an arzoù evit studiañ doareoù soñjal ha brezeliañ e enebourien evit o trec'hiñ prim dre strategiezhoù o tennañ gounid eus tro-spered pep ouenn e liamm gant e doare da sevel arzoù. Bet eo bepred gwisket gant ur gwiskamant soudard gwenn o tiskouezh e renk uhel a amiral meur. An Amiral meur Thrawn a zo bepred gantañ e gward Rukh un Noghri nepell dioutañ.\nAdtapet diwar « https://br.wikipedia.org/w/index.php?title=Amiral_meur_Thrawn&oldid=1932512 »\nTudennoù an Impalaeriezh Galaktek\nKemmoù diwezhañ degaset d'ar bajenn-mañ d'an 3 Gen 2022, da 07:26.


Pajenn:Pompery - Quelennou var labour pe gonnidegues an douar, 1851.djvu/260 - Wikimammenn\nPajenn:Pompery - Quelennou var labour pe gonnidegues an douar, 1851.djvu/260\nEves a c’houl ar maguéréset.\nAda reer é rizennadou, en eun douar labouret ha trempet mad, gât mânou pé teil breinet ha bruzunet. Pa zigor an nevez-amzer ez eo ar maré a ra al loguet ar muia zroug ; ar guella maré dada, a zo ar calagoan pé ar mis maê, pa quellit peb tra buân ; an ada gred é maré calagoan zo peurvuia ar stanca. C’houenna reer cant a ma eo deut ar blant vian crê avoalc’h da virout ober gaou out-hô. Buan a gresq ar plantennou avalou nevez glazet, ha qaout a reer, er bloaves quenta, en hô zouez, ac é deus bété tri droatet a ed ac iroc’h. Sével a reer ar vaguéres querquent ac an eil bloaves, ha planta reer ar guez vian a renquennadou, en oc’h leusquer tri droatet dan nebeuta étré peb a ini ; dibenna reer anezô goudé, daou pé dri mentet a eurc’h an douar.\nDoaré planta ar guergéou.\nQuerquent a ma zint deut crê avoalc’h evit erzel doc’h an avel, dan oad pemp pé c’houec’h loas, é lequeer anezô er guergéou. Red eo arpa ar ré zempla var bicher, ha lacad drein pé eun drézen en dro dezô, evit hô divoal dens al loënnet. En oc’h planta er guergéou, é renquer teurel eves da leusquer ar griou vian outô ha dhô léda barz hô c’holo a zouar. Ar guez avalou dléont beza digasset gât éves, da lavarout discourret peb a nebeut : droug a rafed dezô ma ten-\nAdtapet diwar « https://br.wikisource.org/w/index.php?title=Pajenn:Pompery_-_Quelennou_var_labour_pe_gonnidegues_an_douar,_1851.djvu/260&oldid=141473 »


Boulig & Billig — Bannoù-heol\nPosté le 01/12/2000 - Presse\nPersonnes en lien avec l'article : Roba, Arnaud Elégoët\nGoude al levrioù « Yakari » e oa poent kinnig traoù nevez d’al lennerien. Ha disheñvel kement hag ober. Amañ e tremen an abadennoù e kêr. Evel ma ra muioc’h-mui a vrezhonegerien yaouank. Ha gouzout a reomp holl pegen a-bouez eo evit ar vugale kaout skeudennoù ha darvoudoù heñvel ouzh o re, kaout harozed heñvel outo. Gwelet ul lampon evel Boulig hag e droioù-kamm, e spered brichin a lakao anezho da c’hoarzhin, hep mar. Gwelet e gi Billig oc’h ober kement all a roio c’hoant dezho kaout ur c’hi ma n’o deus ket dija. Hag ober heñvel ouzh troioù-kaer ar vandenn dreset.\nEvit-se, arabat soñjal eo graet ar vandenn dreset-mañ nemet evit plijadur ar re yaouank. Plijout a raio ivez d’ar re vras, pe e vefent o teskiñ brezhoneg pe e ouifent ober ganti dija. Ar fent, ar c’hoari-gerioù a ya dreist d’ar pezh a vez kavet e bannoù treset all. Hag an deneridigezh war ar marc’had.\nUr skritur sklaer a zo bet implijet. Sklaer an implij gerioù : ne vez ket kavet a c’herioù galleg. Sklaer ivez an doare stummañ al lizherennoù. Dre ma vez implijet ur c’heriaoueg simpl, e c’hello an holl lenn digudenn.\nMat eo d’an holl lenn a seurt levrioù evit en em ziduiñ. Met pelloc’h evit se e c’heller tostaat eus ar vuhez, eus ar brezhoneg komzet, a-drugarez d’ar stummoù berraet implijet el levr.\nN’ez eus ket a-walc’h a levrioù e brezhoneg, a levrioù evit ar re yaouank, a vannoù treset. Ha mat eo gwelet tud yaouank oc’h en em lakaat da embann anezho. Gant ma kendalc’hint e-pad pell. Boulig & Billig a ziskouez un hent nevez d’ar brezhoneg. Gant ma’z int pell war an hent-se. Ha ni ganto.\nBwouf ! Allo Bill ?


1 POST BUHEZOUREZ EVIT AR VUGALE VIHAN – Scop Roudour\n1 POST BUHEZOUREZ EVIT AR VUGALE VIHAN\nSite web Babigoù Breizh\nBuhezour(ez) divyezhek brezhoneg evit ar vugale vihan en ur vikro-vagouri.\nE karg emaoc’h da zegemer ar vugale hag o familh ha d’ober war-dro ar strollad bugale.\nGouiziegezhioù o peus war an doareoù naetaat (HACCP). Pep hini d’e dro en deus da aozañ ar predoù ha d’ober ar menaj.\nUn nebeut kargoù melestradurel o peus.\nUl live mat e brezhoneg o peus da gaout.\nGouzout c’hoari ur benveg sonerezh a zo un dra vat.\n1 post adalek miz Kerzu\nKinnig ar vagouri\nHor c’hevredigezh he deus da bal digeriñ lec’hioù degemer evit ar vugaligoù e brezhoneg. Ar pal eo profitañ deus aezamantoù naturel ar bugel yaouank da zeskiñ yezhoù evit legadiñ ar brezhoneg dezhañ ha dispakañ divyezhegezh abred, ar pezh a gas da yezhoù all.\nNiver a implijidi : etre 3 a 5.\nLec’h labour : Gwened\nDoare kontrad : CDI\nGopr : CCN ALISFA. Gwezhiader 312.Gopr miziek kriz 1533,50 euro.\nStummadur hag anaoudegezhioù : Diplom da gaout : EJE, AP, CAP bugaligoù pe testenikadur live V da nebeutañ ( BEPA services aux personnes, Auxiliaire de vie sociale, BEP accompagnement soins et services à la personne, Assistant de vie aux familles…) pe skoazellerez-vamm gant 3 bloaz skiant-prenet da nebeutañ.\nSkiant-prenet : Skiant-prenet 2 bloaz o labourat gant bugale (0-4 bloaz). Ret eo bezañ bet labouret gant bugale etre 0 ha 2 bloaz.\nYezh : Brezhoneg dre ret.\nBinvioù urzhiataerezh : 2 logiciel a vez implijet evit implij-amzer ar vugale ha urzhiañ ar predoù. Gouiziegezhioù urzhiataerezh a zo mat.\nPour postuler à ce poste envoyer votre candidature à developpement@babigoubreizh.bzh\nUr genurzhierez pe ur c’henurzhier melestradurel\nDans la presse 49


Redadegoù kirri - Wikipedia\nSébastien Loeb e Portugal e WRC.\nRedadegoù kirri a zo ur sport e-lec'h ma vez blenierien o redek etrezo war girri hag a vez aozet war an hentoù pe en ur redva kirri.\nMeur a ziskiblezh a zo e redadegoù kirri, an hini brudetañ o vezañ ar Formulenn 1, war girri un-plas ha troiadoù serret. E Stadoù-Unanet eo an NASCAR hag an IndyCar ar re vrudetañ. En Andur, ar redadeg vrudetañ a zo 24 eurvezh ar Mañs e Bro-C'hall. War hentoù e vez redet kevezadeg bed ar rallioù (gant ralli kirri Monte-Carlo krouet e 1911), ar ralli kerc'hadenn gant Ralli Dakar.\nE-keit ma voe ijinet ar c'hirri-tan e voe aozet redadegoù etre ar c'hirri-se. Ar genstrivadeg kentañ a voe aozet d'an 28 a viz Ebrel 1887 e Pariz etre pont Neuilly ha koad Boulogne (2 gilometr neuze) gant an aotrou Fossier, embanner Le Vélocipède. Gounezet eo bet gant Georges Bouton war e zDe Dion-Bouton en doa savet e-unan sikouret gant ar c'hont Albert de Dion. Ret eo lavarout ne oa ket ur gwir redadeg abalamour ma oa Bouton ar c'hevezer nemetañ o klask tapout ar maout.\nAdtapet diwar « https://br.wikipedia.org/w/index.php?title=Redadegoù_kirri&oldid=1584966 »\nKemmoù diwezhañ degaset d'ar bajenn-mañ d'an 31 Gou 2014, da 07:54.


Gwel eus Aberogwr\nAberogwr (Ogmore-by-Sea hervez ar saozneg) zo ur gêriadenn en arvor Bro Morgannwg, e kreisteiz Kembre, ur 5 km bennak er c'hreisteiz da gêr Pen-y-bont ar Ogwr, tost da aber ar stêr Ogwr, war aod Mor Havren.\nRoc'hellek eo an aod ha dont a ra kraperien da embreger a-wechoù. Fosiloù a gaver er reier a-hervez.\nEus an aod e weler Craig y Sger hag aod Devon ha Somerset en tu all da Vor Havren, pa vez amzer vrav. En tu all d'an aber e weler erinoù Merthyr Mawr.\nAdtapet diwar « https://br.wikipedia.org/w/index.php?title=Aberogwr&oldid=1879707 »\nKemmoù diwezhañ degaset d'ar bajenn-mañ d'an 26 Mez 2020, da 14:39.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/83 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/83\n(37) Ha na bermetaz da zen mond var he lerc’h, nemed da Ber, da Jakes ha da Ian, breur Jakes. (38) O veza erruet en ti ar chef euz ar sinagog, e velaz an drouz vraz a oa ganthe ha tud o wela, hag o crial var bouez ho fen. (39) Hag o veza eat ebarz, e lavaraz, dezhe : Perag e rit-hu an drouz-ze, ha perag e welit-hu ? N’eo ket maro ar bugel, mes kousket hep-ken. (40) Hag e rent goab anezhan ; mes hen, goude beza great dezhe holl mond er meaz, a gemeraz tad ha mam ar bugel, hag ar re a oa assambles ganthan, hag ec’h antreaz el leac’h ma oa gourvezet ar bugel. (41) Hag, o veza kemeret he dorn, e lavaraz dezhi : Talitha coumi ; da lavaret eo : Plac’h vihan, sav, me hen lavar d’id. (42) Ha rag-tal ar plac’h vihan a zavaz hag en em lekeaz da vale, rag daouzec vloaz he doa. Hag e oent souezet meurbed. (43) Hag e c’hourc’hemenaz stard dezhe lakaad evez na ouvezje den kement-se ; hag e lavaraz dezhe rei dezhi da zibri.\nJ ESUS o veza eat achane, a zeuaz d’he vro he-unan, hag he ziskibien a heulliaz anezhan.\n(2) Ha pa oe deuet deiz ar sabbat, e commansaz da gelen er sinagog ; ha kalz, o klevet anezhan, a oe souezet meurbed, hag e lavarent : A be leac’h e teu an holl draou-ze d’an den-man ? Petra eo ar furnez ze a zo bet roet dezhan, hag a be leac’h e c’hoarvez ma veler burzudou ker braz great dre he zaouarn ? (3) Ha n’eo ket he-man ar c’halvez, mab Mari, breur Jakes, Joses, Jud ha Simon ? He c’hoarezed ha n’emaint-hi ket aman ganeomp ? Hag e kavent leac’h enhan da veza scandalizet. (4) Mes Jesus a lavaraz dezhe : Eur profet n’ed eo disprizet nemed en he vro, e-touez he gerent hag en he di he-unan. (5) Ha na hellaz ober eno burzud e-bed, nemed ma iac’heaz eun niver bihan a dud klanv, en eur lakaad he zaouarn varnezhe. (6) Hag e oa souezet o velet ne gredent ket ; hag ez eaz dre ar villajennou tro-var-dro, en eur gelen.\n(7) Neuze e c’halvaz an Daouzec, hag e commansaz ho c’has daou-ha-daou, hag e roaz dezhe galloud var ar sperejou impur ; (8) hag e tifennaz outhe kemer netra evit an hent, nemed eur vaz hep-ken ; na bissac’h, na bara, nag arc’hant en ho\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/83&oldid=125684 »


Kaozeal:Roll an oberennoù e brezhoneg troet diwar yezhoù all - Wikipedia\nKaozeal:Roll an oberennoù e brezhoneg troet diwar yezhoù all\nTroet ar Bibl diwar ar hen'hresianeg pe an Testamant Nevez kentoc'h? Pe lakaet e brezhoneg ivez an Testamant Kozh bet troet e gresianeg gant unan bennak diwar ar yezhoù orin?Neal (Kaozeal) 25 Ebr 2007 da 06:23 (UTC)\nKoll a ran penn an neudenn, ne gomprenan mann. Tennet ganin ar frazenn, ha kuit ar si. Bianchi-Bihan 25 Ebr 2007 da 07:29 (UTC)\nSalud dit. Un evezhiadennig hepken. El levrlennadurioù a gaver el levrioù dave e kaver anvioù al levrioù hag ar c'hazetennoù e lizherennoù stouet hag anvioù ar pennadoù-skrid etre skejoù ("X"). A galon--Kadwalan 25 Ebr 2007 da 11:22 (UTC)\n2 Greomp ar c'hemm\n3 Oberennoù galizeg\n4 Div listenn\n5 Abaoe 1947 hepken, pe a-raok?=\n6 Romantoù ha danevelloù\n7 Barzhonegoù ha kanaouennoù\n8 Pajenn digejañ\n9 Robert Neal Baxter\n11 Lenn an titl hag an digoradur\nKinnig adenvel: "Listenn an oberennoù e brezhoneg troet diwar yezhoù all". Benoni (Kaozeadenn) 13 Mez 2007 da 10:34 (UTC)\nTalvezout a ra ar ger kinnig pa vez graet ar c'hinnig d'ar genlabourerien war o fajenn gaozeal. A-hend-all eo ur c'hinng graet ganit-te dit-te da-unan. Hag ur wech ouzhpenn hep kenemglev (ur boaz), diazez ar c'henlabour.Bianchi-Bihan 14 Mez 2007 da 20:15 (UTC)\nAr c'hinnig a oa en e blas: war pajenn kaozeal ar bajenn. Met n'eus forzh penaos ez eo trawalc'h din ober un dra bennak evit ma vijes a-enep pe e kavfes abeg da bismigañ. Ma n'out ket laouen, ez eo aes tre kemm anv ar bajenn. Trawalc'h ez eo dit kinnig un anv gwelloc'h ha goulenn ali an implijerien all. Benoni (Kaozeadenn) 14 Mez 2007 da 20:48 (UTC)\nFentus eo, me 'gav eo trawalc'h din ober un dra bennak evit ma vefe kavet abeg ennañ: plac'h, gwrac'h, rummad:kon brudet. Tud all zo a oar ober gwir ginnigoù, hag e tremen mat-tre an traoù.\nMat eo ar c'hemm kinniget gant Implijer:Benoni : me gave re hir an talbenn pa ne oa ket a-bouezh lakaat oberennoù + levrioù. Met ne gomprenan ket perak ober gant listenn pa 'z eus ar ger roll implijet stank dija. --Ch. Rogel 14 Mez 2007 da 23:35 (UTC)\nYa, gwelloc'h vije roll d'am soñj. Benoni (Kaozeadenn) 14 Mez 2007 da 23:36 (UTC)\nGreomp ar c'hemm[kemmañ ar vammenn]\nD'am soñj eo poent ober ar c'hemm etre oberenn (a c'hall bezañ ur varzhoneg peder linenn) ha levr. N'ouzon ket ha mat eo ober ul listenn "oberennoù", ha ne ran forzh anezhi, met ret eo ober ul listennad levrioù.Bianchi-Bihan 16 Mez 2007 da 03:11 (UTC)\nOberennoù galizeg[kemmañ ar vammenn]\nPiv eo Juan Maria? (pe "María"?). Ne vefe ket Manuel María? --Neal (Kaozeal) 15 Mez 2007 da 06:27 (UTC)\nYa, se eo : . --Llydawr 15 Mez 2007 da 16:09 (UTC)\nTroidigezhioù all diwar Manuel María a oa bet el Liamm a-raok troidigezhioù Jaouen. Bianchi-Bihan 15 Mez 2007 da 17:46 (UTC)\nTennet em eus Jules Verne, Ur gêr war-neuñvtroet gant Meven Mordiern, diviet. Sur eo eo bet embannet ur wech bennak?\nDiv listenn[kemmañ ar vammenn]\nDaoust ha gallout a reer mirout en hevelep pennad ur ganaouenn ac'hann, ur varzhoneg aleshont, ha levrioù embannet? Ma vez savet ur roll gant kement barzhoneg troet hag embannet el Liamm pe Brud Nevez e vo hir (ne ran forzh, ne vo ket graet ganin): gallout a reer lezel ar gwir levrioù embannet amañ ha sevel ur pennad all evit pep barzhoneg troet evit ar re a gar. Bianchi-Bihan 15 Mez 2007 da 17:46 (UTC)\nN'on ket gwall chalet gant ar fed ma vez meneget oberennoù berr pe verroc'h troet diwar yezhoù all bet embannet evel levrioù klok pe get. Gant ma c'helelr reiñ daveennoù eo trawalc'h din. Ne welan ket, evel troour/jubennour a-vicher m'az on, perak e vefe talvouduoc'h dre ret ul levr klok evit ur tamm barzhoneg.\nMe, evel lenner, a wel. Met ur gaoz all eo.\nN'eo ket en hirder an "oberennoù" emañ an dalc'h, met en hirder al listenn: ul listenn 4000 oberenn n'eo ket re? Ur meneg evit pep haiku?\nHe gomprenan ket ivez petra a dalvez 2gwir levr" - ha ma vefe embannet un oberenn war ar genwiadenn ne vefe ket anezhañ ur gwir levr? --Neal (Kaozeal) 17 Mez 2007 da 17:30 (UTC)\nA-du gant Neal. Ur varzhoneg pe un istor berr a zo un oberenn ivez. Met ma peus c'hoant e c'hellez sevel ur bajenn all anvet Roll al levrioù e brezhoneg troet diwar yezhoù all. Benoni (Kaozeadenn) 17 Mez 2007 da 17:33 (UTC)\nKavout a ran talvoudus kavout ur roll eus an holl oberennoù war ar memes pajenn. Evit ar mare n'eo ket gwall hir. A-du emaon ganit avat evit dispartiañ levrioù/danevelloù ha barzhonegoù/kanaouennoù met kentoc'h e diabarzh ar rannbennadoù. A galon--Kadwalan 17 Mez 2007 da 17:47 (UTC)\nA-du. Un diskoulm mat d'am soñj.--Neal (Kaozeal) 17 Mez 2007 da 18:26 (UTC)\nRespontig[kemmañ ar vammenn]\nNe welez ket, emezout, "evel troer, perak e vije talvoudusoc'h ur varzhoneg eget ul levr". Me, evel lenner, a wel.\nMa vijen embanner e weljen ivez.\nNe gomprenez ket "petra eo ur gwir levr"? Ur gwir levr zo ul levr, ha n'eo ket ur bajenn hepken eus ul levr, pe eus Al Liamm.\nBez e c'hallez krouiñ ur bajenn diwar-benn an oberennoù brezhonek war ar gwiad, ma kav dit int bet ankouaet.\nKrouet eo ar bajenn Roll al levrioù e brezhoneg troet diwar yezhoù all. Bianchi-Bihan 18 Mez 2007 da 08:25 (UTC)\nAbaoe 1947 hepken, pe a-raok?=[kemmañ ar vammenn]\nUr roll levrioù, setu dres pezh a oa da gentañ.\nChalus eo koulskoude: al listennoù zo graet evit gwelout sklaer. Sklaer eo ne vez troet tost netra, ha ne vez embannet tost netra evel troidigezhioù.\nListenn ar romantoù zo sklaer, gant ar bloavezhioù. Labour vat.\nN'on ket a-enep kopiañ katalog pennadoù Al Liamm abaoe 1947 (labour zo, n'eo ket ganin e vo graet) gant na vo ket mesket gant al levrioù. Ne vo ket un tamm hir? Bianchi-Bihan 17 Mez 2007 da 17:54 (UTC)\nRomantoù ha danevelloù[kemmañ ar vammenn]\nD'am soñj n'eo ket dereat meskañ romantoù ha danevelloù. E yezhoù all ne vez ket graet. Bianchi-Bihan 18 Mez 2007 da 06:14 (UTC)\nBarzhonegoù ha kanaouennoù[kemmañ ar vammenn]\nN'eo ket sirius (holloueziadurel, lakaomp) meskaén an daou seurt-se ivez.Bianchi-Bihan 18 Mez 2007 da 08:14 (UTC)\nD'am soñj, ar pezh n'eo ket sirius eo sevel div bajenn ken tost. Hag ne vez ket mesket ar seurtoù oberennoù dre ma vezont dispartiet dre is-titloù. Benoni (Kaozeadenn) 18 Mez 2007 da 09:47 (UTC)\nN'eus ket mall, n'eo ken evit prederiañ un tamm diwar-benn un doare da strollañ , ha da zigejañ un tamm, an daou dra war un dro.\nAdlakaat a ran ar c'hemenn-mañ en davarn. Bianchi-Bihan 18 Mez 2007 da 12:20 (UTC)\nRobert Neal Baxter[kemmañ ar vammenn]\nHa savet e vo ur pennad diwar ma fenn-me e gwirionez? --Neal (Kaozeal) 18 Mez 2007 da 13:02 (UTC)\nPoan[kemmañ ar vammenn]\n... am eus atav o kompren penaos e c'haller lakaat war ar memes pazenn ur varzhoneg troet hag ul levr troet, evel e kornig ar barzhonegoù iwerzhonek. Bianchi-Bihan 19 Mez 2007 da 17:01 (UTC)\nne welan ket e pelc'h emañ an diforc'h. treiñ 'zo treiñ ha mat pell zo. gwir eo e ranker implijout teknikoù disheñvel a-wezhoù evit treiñ barzhonegoù, met ken ret all an hini eo implijout teknikoù disheñvel evit treiñ levrioù teknikel ha levrioù lennegel. n'eo ket hirder un droidigezh a gont evit diforc'hañ doareoù troidigezhioù disheñvel rak bez' ez eus barzhonegoù hiroc'h evit levrioù 'zo evel-just) nag ar stumm (levr pe get - embannet e c'hell bezañ barzhonegoù evel levrioù ha danevelloù evel penandoù en ur gelaouenn evel da skouer Dickens) met an danvez troet (pe "genre"): troidigezhioù teknikel ha/pe skiantel, lennegel (en o zouez barzhonegoù), lezennel/barnerezhel, ekonomikel. anfin, setu penaos eo bet graet abaoe 14 vloaz bennak e Skol-Veur Vigo e Kevrenn an Treiñ hag ar Jubenniñ. A galon, Neal (Kaozeal) 20 Mez 2007 da 08:55 (UTC)\nN'eo ket un afer micher treiñ, met embann. Bianchi-Bihan 20 Mez 2007 da 09:33 (UTC)\nNe gomprenan ket re vat. Ha gallout a rafes displegañ un tammig hiroc'h? Ha lârfen-me: "N'eo ket un afer embann, met micher treiñ"? N'eus meneg ebet e titl ar pennad eus an embann war a welan nemet eus trein: "Roll an oberennoù e brezhoneg troet diwar yezhoù all". Ha petra a dalv evidout "embann"? Ha trawalc'h e vefe embann war ar genwiadenn? Ha ret eo d'un droidigezh bezañ bet embannet gant un ISBN? Hag ar re embannet war ar genwidenn gant ISBN hag ar re embannet war baper hep ISBN? --Neal (Kaozeal) 20 Mez 2007 da 15:10 (UTC)\nTroet e oan da soñjal e veze graet gant an holl (war a welan e oan faziet penn-da-benn, ur wech ouzhpenn) ar c'hemm etre al levrioù hag an tammoù a ya d'ober ul levr. Neuze e rin daou c'houlenn:\nMa troan dek frazenn eus dek barzhoneg eus dek barzh disheñvel, daoust ha troet em bo dek oberenn?\nEvel-just. Neal (Kaozeal) 21 Mez 2007 da 06:47 (UTC)\nNeuze oberenn = frazenn?\nRet eo sevel ur pennad diwar-benn pep frazenn?\nPeseurt abeg zo da lakaat en hevelep rummad troidigezh ur varzhoneg 20 linenn (pe nebeutoc'h) hag ur romant daou c'hant pajennad?\nBianchi-Bihan 20 Mez 2007 da 16:55 (UTC)\nN'eus netra da welet hirder un oberenn. Diaesoc'h e c'hell bezañ zoken treiñ 20 linenn pe nebeutoc'h (da skouer kaiku...) evit ul levr 200 pajennad. Hag hen lârete a ran goude 15 vload a skiant-prenet evel troour a-vicher hag ivez evel kelenner war ar jubennouriezh e Kevrenn an treiñ hag ar Jubenniñ. Faziet a c'hellan bezañ, met ne gav ket din. Neal (Kaozeal) 21 Mez 2007 da 06:47 (UTC)\nTroet a-walc'h em eus evit wikipedia evit gouzout pehini an diaesañ: ur pennad troet dindan dek munut, pe ur pennad troet dindan ur sizhun.\nAnat e oa din e oa aesoc'h treiñ ur bajennad eget daou c'hant, met ma n'eo ket gwir, arabat lavarout d'an embannerien: paeañ a reont al labour (pa baeont) diouzh niver ar pajennoù troet.\nBianchi-Bihan 21 Mez 2007 da 07:09 (UTC)\nNe skrivin ket ken war an tem-mañ peogwir on aet skuizh gantañ. Da gentañ-holl ne vez ket paeet an darn vrasañ eus an droidigezhioù micherel savet dre ar bed holl gant embannerion/tiez-embann. Da eil, an darn vrasañ eus an droidigezhioù micherel savet dre ar bet n'int ket lennegel ha ne vezont ket embannet. Diouzh an tu all avat e vez troet lennegezh dre vras gant tud n'int ket trourion a-vicher (da lâret--Neal (Kaozeal) 21 Mez 2007 da 09:04 (UTC) eo n'eo ket hounnezh ar o micher pennañ). Neuze, goulenn a ran met: perak kontañ kentoc'h traoù graet gant tud n'int ket trourion a-vicehr kentoc'h evit an darn vrasañ eus an troidigezhioù (hag a-bell) savet bemdez dre ar bed gant troourion a-vicher? Peogwir eo bravoc'h treiñ levrioù evit kevradoù labour, kartennoù embrezhegerezhioù pe me oar me? Un oberenn eo n'eus forzh pesuert testenn-skrid orin ma vez troet - ne vern hag-eñ eo berr pe hir, ul levr embannet pe ur gartenn bersonel. Ret e vefe ivez lakaat kemm bras etre al labour treiñ evit ar blijadur (da skouer ar wikipedia pe troourion n'int ket a-vicher) hag ar vicher treiñ: netra da welet. ha n'eo ket nemet peogwir ez eo hiroc'h pe berroc'h ar skridoù da vezañ troet. (Notennig: N'ouzon ket penaos e reer e Breizh, met amañ hag en aozadurioù Europa e vez paeet an troidigezhioù dre jediñ an niver a c'herioù pe a-wezhoù "matrixoù" ha n'eo ket dre bajennadoù evit abegoù sklaer). A galon, Neal (Kaozeal) 21 Mez 2007 da 09:04 (UTC)\nN'eo ket ur gaoz didalvoud kouslskoude, evit Bretoned dreist-holl, rak er vro-mañ ne vez ket komzet eus an traoù-se a-wel d'an holl. Ne fell ket din komz eus arc'hant amañ, met a-bouez eo un tamm, ha ma vije un tamm arc'hant evit an treiñ e vije: troet oberennoù hag embannet levrioù, stummet troourien, gwellaet live ar yezh. C'hoarvezout a ra e broioù zo, e Breizh ne ra ket. Din da c'houzout. Bianchi-Bihan 21 Mez 2007 da 09:40 (UTC)\nA-du on ganit war ar poent-se. Ur gudenn eo ar fed ma n'eus stummadur resis ebet war an treiñ e Breizh dre vras - hag e brezhoneg nebeutoc'h c'hoazh, ma ma kaozfemp diwar-benn ar judenniñ ne lâran ket. Ar marc'had an hini eo a vank ivez e gwirionez evit ma vefe troet traoù n'int ket lennegel e brezhoneg en un doare boutin evel ma c'hoarvez gant yezhoù all. unan eus merkoù stad yec'hed ar yezh an hini eo evidon-me. Neal (Kaozeal) 21 Mez 2007 da 09:51 (UTC)\nYec'hed ar yezh a ouzomp penaos emañ. Bianchi-Bihan 21 Mez 2007 da 10:05 (UTC)\nLenn an titl hag an digoradur[kemmañ ar vammenn]\nPeogwir ez eus ur pennad all db al levrioù e vo tennet al levrioù eus ar pennad-mañ. Skrivet eo sklaer e deroù ar pennad, lennit anezhañ a-raok kemm mar plij. Ho trugarekaat . Bianchi-Bihan 3 Kzu 2009 da 12:34 (UTC)\nKabir[kemmañ ar vammenn]\nLenn a reer ez eus bet troet unnek barzhoneg eus Kabir diwar an hindieg gant Roparz Hemon. Diwar un droidigezh saoznek e oant bet troet moarvat, ha n'eo ket diwar unan en hindi. --Yun (kaozeal) 29 Mez 2019 da 07:39 (UTC)\nGwir a lerez. Bianchi-Bihan (kaozeal) 29 Mez 2019 da 08:25 (UTC)\nAdtapet diwar « https://br.wikipedia.org/w/index.php?title=Kaozeal:Roll_an_oberennoù_e_brezhoneg_troet_diwar_yezhoù_all&oldid=1840418 »\nKemmoù diwezhañ degaset d'ar bajenn-mañ d'an 29 Mez 2019, da 08:25.


Skoazellit Kerlenn Sten Kidna\nDegasit ho lod d'ur stourm a-vremañ !\nMeur a feson d'ober :\n1 ) Emezeliñ : gober ho lod evit ar brezhoneg !\nUr feson da stourm eo an emezeliñ. Get Kerlenn Sten Kidna e sikourit da lakaat ar brezhoneg da vonet àr-raok e bro an Alre ha, pelloc'h, da veviñ er rannvro a-bezh.\nGoude bout lennet ar statudoù e c'helloc'h leuniiñ ar fichenn emezeliñ.\nGellet a rahet he c'has deomp dre ar Post (6 ru Joseph Rollo - 56400 An Alre), get ur chekenn a 30 € e anv Kerlenn Sten Kidna.\n2) Gober traoù a youl vat : ur wezh an amzer pe a-hed ar blez, pep tra zo posupl !\nGellet a rit gober muioc'h c'hoazh evit diorren ar Gerlenn é roiñ un tamm ag hos amzer, é kemer perzh e bodadoù hag obererezhioù liessort. Emezeliñ a raer a-gaoz m'em santer engouestlet, ha pa vehe d'ober nebeut a draoù pe traoù brasoc'h, a-wel d'an holl pe pas. Kar, èl ur bochad kevredigezhioù arall, n'hell ket Kerlenn Sten Kidna gober hep an dud a youl vat. A-drugarez dezhe eo, èl rezon, eh eus anezhi hag e kinnig traoù a-hed ar blez a-c'houde 30 vlez dija !\nSkiant-prenet ha chemet pep unan a c'hell roiñ soñjoù hag a ranker nevesaat diehan evit ma vo bev-kel ar sevenadur. Degemeret e vo kement intrudu a vo enta ! Ha pa vehe evit kemer perzh en un abadenn pe e meur a hani, peotramant e aozadur ar gevredigezh a-hed ar blez, e vehet degemeret kontant get pare ar Gerlenn, begon ha mignoniezh enni. E galleg pe e brezhoneg, deoc'h da choaj !\nBepred e klaskomp tud gouest da gas kentelioù, atalieroù, kaozeadennoù pe troiadoù-bale e brezhoneg ha da dreuzkas ha ranniñ èl-se o gouiziegezh àr ar yezh. Mard oc'h unan anezhe, dait e darempred geneomp àr-eeun d'an niverenn-mañ : 02.97.29.16.58.


Homo sapiens sapiens - Wikipedia\nHomo sapiens sapiens zo anvadur kozh Homo sapiens. Cheñchet e oa bet e 2003 evit klotañ gant an araokadennoù skiantel hag an dizoloadennoù nevez.\nDilaosket eo bet an anvadur kozh-se dre ma soñj bremañ al lodenn vrasañ ag ar skiantourion n'eus ket a ziforc'h etre den Cro-Magnon hag an den modern, izili ar memes spesad: Homo sapiens. Er c'hontrol e soñjer bremañ ez eo Homo sapiens ha Homo neanderthalensis re zisheñvel ez-genetikel evit bout daou ezel ag ar memes spesad. Gwechall e soñjed e oant daou isspesad tost: Homo sapiens sapiens ha Homo sapiens neanderthalensis.\nHogen, gouzout a ouier bremañ, a-drugarez d'ur studiadenn eus 2010 (Neanderthal genome project) ez eus bet un hironerezh darnel etre Homo sapiens ha Homo neanderthalensis etre 50 000 ha 100 000 bloaz zo er Reter-Nesañ. Setu m'o deus an Europeaned etre 1 ha 4% ag o genom o tont eus Homo neanderthalensis.\nAdtapet diwar « https://br.wikipedia.org/w/index.php?title=Homo_sapiens_sapiens&oldid=1510818 »\nKemmoù diwezhañ degaset d'ar bajenn-mañ d'an 3 Mez 2013, da 18:45.


Judit ha Holofern - Wikipedia\nJudit ha Holofern\nJudit ha Holofern, pe Youdith ha Holofernes zo un danevell eus an Testamant Kozh katolik hag ortodoks hag a zo bet livet pe gizellet gant meur a arzour.\nYoudith gant penn Olofern\n(Lucas Cranach an Henañ, 1530)\nYoudith o tibennañ Olofern\n(Caravaggio, c. 1599)\n2 An istor dre vras\n3 Danevell an Testamant Kozh\nHebraek eo an daou anv : eus יְהוּדִית je'hu:dit Yec'houdit "Yuzevez" e teu Judit , hag eus הולופרנס 'holo:fernəs Holofernes e teu Holofern ; den ne oar ster an anv diwezhañ-mañ, a zo deuet moarvat, dre ar perseg, eus Asiria, ma oa Oropherne e stumm.\nAn istor dre vrasAozañ\nDanevellet eo istor Youdith hag Olofern en Testamant Kozh, el levr deuterokanonikel anvet Levr Youdith (Yd.).\nHervez an istor, Olofern a oa ur jeneral asirian a oa war-nes distrujañ kêr Vaituloua. Youdith, un intañvez kenedus eus Baituloua, a zeuas a-benn da chom e teltenn Oloferne en h unan gantañ abalamour d'ar c'hoant en doa dezhi. Badaouet e oa ar brezelour gant ar boeson, ha lazhet ha dibennet e voe gant Youdith. Kas a reas e benn ganti en ur baner (taolennet douget gant ur vatezh koshoc'h alies). Peurliesañ eo bet dibabet gant an arzourien taolenniñ koulz an dibennadur pe ar mare m'emañ penn hec'h enebour gant an harozez en he dorn.\nEn arz europat e vez heuliet Youdith alies-kenañ gant he matezh, ar pezh a sikour da lakaat kemm etre hi ha Salome, douget ganti penn Yann Vadezour war ur plad arc'hant alies. Koulskoude e kaver taolennoù ma vez livet Youdith gant ur vatezh ha ganti ur plad arc'hant ivez.\nDanevell an Testamant KozhAozañ\nGant Naboukadnesar II, roue Asiria e vije bet kaset Olofern da gastizañ pobloù disuj ar C'hornôg ha n'o devoa ket e skoazellet e-pad ar brezel renet gantañ enep ar roue pers Arfaksad (Yd. 1, 1).\nGoude preizhañ ha gwastañ ar Reter-Nesañ hed-ha-hed e lakaas Olofern seziz war Baituloua, ur gêr yuzev (Sheikh Zuweid en Egipt hiziv moarvat, a zo ⲃⲁⲓⲧⲩⲗⲟⲩⲁ e kopteg) hag a stanke un hent e menezioù Judea.\nTost e oa an difennerien d'en em zaskoriñ abalamour ma n'o devoa mui dour ken, met un intañvez yaouank anvet Youdith, bras he c'hened hag he finvidigezh, a zivizas saveteiñ kêr. Mont a reas gant he matezh ha lestradoù gwin da gamp Olofern, ha strobinellet e voe ar jeneral diouzhtu gant kened ha spered ar vaouez. Aozañ a reas ur banvez en hec'h enor hag en diwezh en em dennas e vevelien didrouz kuit da drubuilhañ e nozvezh gant Youdith. Houmañ avat a zalc'has d'e vezviñ, ha pa welas n'edo ket gouest d'en em zifenn ken en e zibennas gant sikour he matezh a-raok kas e benn da Vaituloua.\nPa gavas ar soudarded korf o jeneral dibennet da vintin e kemerjont aon. Lod a dec'has kuit, hag en un doare aes e faezhas ar Yuzevien ar re a chome.\nSellet a ra ar pep brasañ eus al lenneien ouzh an istor-se hag ouzh ar jeneral Olofern evel evel un ijinadenn penn-da benn.\nEnebiñ a ra an danevell an nerzh hag an tagusted diouzh un tu hag ar gwander hag an divarregezh d'en em zifenn diouzh an tu all. Distrujet eo an nerzh avat gant ar c'hoantegezh. En arz e vez lakaet war wel alies dañjer hoal friant ar vaouez a laka ar wazed dindan gazelge en un doare re aes evel Olofern.\nGwelit ar pennad Youdith ha Holofern (arz)\nMeur a oberenn zo bet awenet gant ar vojenn.\nUr varzhoneg saoznek er Grennamzer\nUr pezh-c'hoari gant Abraham Goldfaden\nHolofernes zo un dudenn e pezh-c'hoari Shakespeare, Love's Labour's Lost\nUr pezh -c'hoari gant ar skrivagner saoz Howard Barker, Judith: A Parting from the Body (1992)\nUn oratorio gant Antonio Vivaldi, Juditha Triumphans (1716)\nUr c'hoarigan gant Wolfgang Amadeus Mozart, Betulia Liberata (1771)\nUr c'hoarigan gant Jacob Pavlovitch Adler(Daveoù a vank)\nYoudith hag Olofern (arz)\nAdtapet diwar « https://br.wikipedia.org/w/index.php?title=Judit_ha_Holofern&oldid=1937320 »\nDernière modification le 22 Gen 2022, à 18:57\nKemmoù diwezhañ degaset d'ar bajenn-mañ d'an 22 Gen 2022, da 18:57.


Talwyn Baudu | YA! Keleier e brezhoneg - kazetenn sizhuniek enlinenn\nKeleier » Atersadennoù » Talwyn Baudu\n16 / 01 / 2017 | Atersadennoù | Commentaires fermés sur Talwyn Baudu\nEtre Breizh ha Bro-Gembre eo rannet e galon. Ur mare e Breizh, hag unan all eno. Evel ur pont eo.\nTalwyn, distroet oc’h da Vro-Gembre ?\nErruet on e Bro-Gembre war-lerc’h va bak e 2011, ha goude bezañ bet distroet da Vreizh e dibenn miz Kerzu 2015 e-pad un nebeud mizioù, setu-me en-dro amañ ’pad tri bloaz c’hoazh (d’an nebeutañ). En Aberystwyth emaon o chom, ur gêr e-kreiz ar menezioù war aodoù mor Iwerzhon, ha me ‘lâr deoc’h, ur wech erru eno eo diaes mont kuit ! Brav-meurbet eo ar gêr digenvez-mañ hag a-drugarez d’ar skol-veur ez a ar studierien d’ober war-dro an hanter eus an annezidi ! Ur gejadenn eo etre ur sevenadur kembreat kreñv hag ar studierien, a blant startijenn er gêr gollet-mañ, hag arabat disoñjal kennebeut ez eo Aberystwyth ar gêr gant ar muiañ a davarnioù dre gilometrad karrez e Breizh-Veur !\nPetra eo ho labour eno ?\nN’on ket distroet amañ evit lipañ banneoù bier nemetken ’m eus aon, kroget on gant un doktorelezh ivez. Arc’hantaouet eo gant WISERD, ur greizenn enklask war ar sokiologiezh hag an ekonomiezh staliet e Kerdiz. Sikouret eo an ensavadur-mañ gant gouarnamant Bro-Gembre ha Kuzul Enklask Sokiologiezh hag Ekonomiezh Breizh-Veur. Ar raktres meur-mañ zo kaset da benn gant WISERD etre Bro-Gembre ha Bro-Skos. Savet ‘oa bet bloaz zo war perzh ar gevredigezh keodedel hag an deskadurezh evit frammañ an identelezh hag ar yezh. O klask e oant unan bennak er raktres evit ober un doktorelezh war ar memes patrom met war div vro disheñvel a-benn keñveriañ goude gant an disoc’hoù bet kavet etre Bro-Gembre ha Bro-Skos. Choazet ’m eus spisaat va enklask war Breizh (evel-just) ha Kechuaed an Ekwador. Daoust din bezañ pell eus Breizh, n’eus lec’h all gwelloc’h evit ober un doktorelezh eget e skol-veur Aberystwyth, kavet ‘vez amañ ar mor ha Levraoueg Vroadel Bro-Gembre, peadra da vouetañ ma gouiziegezh hep treiñ da sot !\nA-raok ho poa labouret e Arvorig FM ?\nYa, graet ’m boa ur Servij Keodedel eno e-pad pemp miz hanter. Ur skipailh eus ar c’hentañ ‘zo er radio hag eñvorennoù dispar a zalc’hin eus al labour ’m boa graet du-hont ! Roet ‘oa bet din kalz frankiz evit kas da benn abadennoù ha choaz piv mont da atersiñ war an dachenn. Bemdez e veze un dra bennak nevez d’ober hag ar c’hargoù liesseurt a veze fiziet ennon a oa un doare brav din da cheñch spered a-raok kregiñ ‘barzh enklask hir ha don va doktorelezh…


Llangedwyn - Wikipedia\nIliz Sant Cedwyn, e Llangedwyn\nLlangedwyn zo ur gêriadenn vihan hag ur gumuniezh eus Kembre, e biz Powys. Emañ war lez ar stêr Tanad, er biz da Llanfyllin hag er mervent da Groesoswallt, tost da harzoù Bro-Saoz.\nAdsavet e voe an iliz, gouestlet da Sant Cedwyn, e 1870. E-kichen aradennad-venezioù Y Berwyn emañ Llangedwyn hag e-kichen lamm-dour Pistyll Rhaeadr ivez. Dismantroù kreñvlec'h Llwyn Bryn-Dinas zo en tolead ivez.\nBetek 1996 e oa ar gumuniezh e kontelezh Clwyd. Ouzhpenn kêriadenn Llangedwyn he-unan, emañ pennkêr Sycharth er gumuniezh, al lec'h ma voe ganet Owain Glyndŵr.\nE 2011 e oa 402 a dud o chom e kumuniezh Llanbryn-mair ha 84 anezho a oa kembraegerien (21,8%).\nAdtapet diwar « https://br.wikipedia.org/w/index.php?title=Llangedwyn&oldid=1978174 »


Kenta sizunvez warn-ugent war ar bloaz (B) - Le Diocèse de Quimper et Léon\nAccueil - Kenta sizunvez warn-ugent war ar bloaz (B)\nKenta sizunvez warn-ugent war ar bloaz (B)\nEuz an 22 d’an 28 a viz Eost 2021\nKenta sul warn-ugent war ar bloaz\nYn 6, 60-69 (B)\nLavaret e-noa Jezuz e sinagogenn Kafarnaom : An hini a zebr va horv hag a év va gwad, e-neus ar vuhez peurbaduz.\n60 Goude beza klevet kement-se, e lavaras kalz euz e ziskibien :\n— « Kaled eo ar gomz-se da gleved, ha piou a hell selaou anezi ? »\n61 Gouzoud a ree Jezuz ennañ e-unan, e oa e ziskibien o hrosmolad diwar e benn.\nLavared a reas dezo :\n— « Feuket oh gand kement-se ? 62 Ha pa welot Mab an Dén o sevel d’al leh ma oa a-ziaraog ?\n63 « Ar spered eo a ro buhez, ar horv ne dalv da netra. Spered ha buhez eo ar homzou am-eus lavaret deoh.\n64 « Bez’ ez eus a-vad, tud en ho-touez, ha ne gredont ket ».\nRag gouzoud a ouie Jezuz abaoe ar penn kenta pere e oa ar re diskredig, ha piou a oa da werza anezañ.\n— « Abalamour da-ze, em-eus lavaret deoh ne hell dén dond d’am haoud nemed ha roet e vefe bet dezañ dond gand va Zad ».\n66 Diwar neuze, ez eas kalz euz e ziskibien war o hiz, en eur jom heb mond d’e heul.\n67 Neuze e lavaras Jezuz d’an Daouzeg :\n— « Daoust ha c’hwi ive ho-peus c’hoant mond kuit ? ».\n68 Respont a reas Simon-Pèr dezañ :\n— « Aotrou, da gaoud piou ez afem ? Ganit ema komzou ar vuhez peurbaduz. 69 Kredi a reom-ni, ha gouzoud a reom ez out Sant Doue ».\nMz 23, 13-22\nLavared a ree Jezuz :\n13 « Gwaz-a-ze deoh Skribed ha Farizianed faoz, c’hwi hag a zo prennet ganeoh dor Rouantèlèz Doue ouz an dud : c’hwi hoh-unan ne ’z it ket e-barz, ha ne laoskit ket da vond e-barz ar re a gar.\n15 « Gwaz-a-ze deoh Skribed ha Farizianed faoz, c’hwi hag a réd ar mor hag an douar evid gounid unan hepkén d’ho falz-kredennou, ha pa ho-peus gounezet unan bennag, e rit anezañ eur mab-ivern diou wech gwasoh egedoh.\n16 « Gwaz-a-ze deoh, blenierien zall hag a lavar : Ma vez touet dre ar Zantual, ne gont ket kement-se, med ma vez touet dre aour ar Zantual, e vezer dalhet. 17 Tud diboell ha dall, petra a zo dreist egile : an aour ? pe ar Zantual a ra d’an aour-ze beza sakr ?\n18 « Lavared a rit c’hoaz : Ma vez greet eul le-douet dre an aoter, ne gont ket kement-se, med ma vez greet eul le-douet dre ar brovadenn lakeet war an aoter, e vezer dalhet. 19 Tud dall, petra a zo dreist egile : ar brovadenn ? pe an aoter a ra d’ar brovadenn-ze beza sakr ?\n20 « An néb eta a ra eul le-douet dre an aoter, dre an aoter ha dre gement a zo warni eo e ra e le-douet. 21 An néb a ra eul le-douet dre ar Zantual, dre ar Zantual ha dre an Hini a zo o chom ennañ eo e ra e le-douet. 22 Hag an néb a ra eul le-douet dre an neñv, dre drôn Doue, ha dre an Hini a zo azezet war an trôn-ze eo e ra e le-douet ».\nMeurz 24 a viz Eost\nSant Berteleme, abostol. Gouel\nYn 1, 45-51\n45 Mond a ra Filip da gaoud Natanael, hag e lavar dezañ :\n— « An hini a zo bet skrivet diwar e benn gand Moizez el Lezenn ha gand ar Brofeted, kavet on-eus anezañ : Jezuz eo, mab Jozef euz Nazared ».\nRespont a ra Natanael dezañ :\n— 46 Daoust hag euz Nazared e hell dond eun dra bennag a vad ? »\n— « Deus hag e weli », eme Filip dezañ.\n47 Pa wél Jezuz Natanael o tond war-zu ennañ, e lavar diwar e benn :\n— « Setu evid gwir eun Izraelad : n’eus netra faoz ennañ ».\n48 Goulenn a ra Natanael outañ :\n— « A-beleh eh anavezez-te ahanon ? »\nRespont a ra Jezuz dezañ :\n— « Araog ma ’z out bet galvet gand Filip, pa oas dindan ar wezenn-fïez, em-eus gwelet ahanout ».\n— « Rabbi, bez’ ez out Mab Doue ! Bez’ ez out Roue Izrael ! »\n50 Respont a ra Jezuz dezañ :\n–-« Abalamour m’em-eus lavaret dit : « Gwelet em-eus ahanout dindan ar wezenn-fiez », e kredez ! Brasoh eged-se e weli. »\n51 Hag e lavar c’hoaz :\n— « E gwirionez, e gwirionez, e lavaran deoh : Gweled a reot an Neñv digor, hag Êlez Doue o sevel hag o tiskenn a-uz da Vab an Dén ».\nMz 23, 27-32\n27 « Gwaz-a-ze deoh, Skribed ha Farizianed faoz ! C’hwi hag a zo heñvel ouz beziou gwennet gand lêz-raz : kaer ez int da weled diouz an diavêz, med en diabarz, ez int leun a eskern tud varo hag a bep seurt loustoni.\n28 « Evel-se ive, diouz an diavêz, ez oh, evid an dud, tud just da weled ; en diabarz avad, ez oh leun a falsentez hag a fallagriez.\n29 Gwaz-a-ze deoh, Skribed ha Farizianed faoz, c’hwi hag a zav beziou ar brofeted, hag a laka kinkladuriou en-dro da veziou an dud just. 30 Hag e lavarit : « Ma vefem bet war an douar en amzer on tadou-koz, n’or-befe ket kemeret perz ganto da skuill gwad ar brofeted ». 31 Evel-se, e tougit testeni a-eneb deoh hoh-unan : bugale oh d’ar re o-deus lazet ar brofeted. 32 Dalhit da ober gwasoh eged ar péz o-deus greet ho takou-koz ! ».\nMz 24, 42-51\nKomz a ree Jezuz d’e ziskibien diwar-benn e zonedigez :\n42 « Bezit war evez eta, rag n’ouzoh ket pe da zeiz e teuio ho Mestr.\n43 « Intentit mad : m’e-nefe gouezet mestr an ti, da béd eur euz an noz e oa al laer da zond, e vefe chomet war héd, ha n’e-nefe ket laosket toulla moger e di. 44 Bezit eta prést, c’hwi ive : dond a raio Mab an Dén d’an eur na zoñjit ket deoh ».\n45 Pehini eo eta ar zervicher féal ha fur, bet karget gand ar mestr da rén war dud e di, ha da rei dezo o boued d’ar mare ?\n46 « Eûruz ar zervicher a vo kavet hoh ober evel-se, gand e vestr pa zigouezo ! 47 E gwirionez, e lavaran deoh : rei a raio dezañ ar garg euz e oll vadou.\n48 « Med ma lavar ar zervicher fall-ze ennañ e-unan : « Dalea a ra va mestr » 49 ha ma stag da skei gand e gompagnuned, da zebri ha da eva gand al lonkerien, 50 neuze, pa zistroio ar mestr d’an deiz n’ema ket e zervicher o hortoz anezañ ha d’an eur ne oar ket, 51 e kaso ar zervicher-ze kuit, hag e raio dezañ evel d’an dud faoz. Eno e vo daelou ha skrignadeg dent ».\nMz 25, 14-30\n14 « Bez’ e vo kont evel gand eun dén o vond da bell-bro : gelver a reas e zervicherien, hag fizioud e vadou enno.\n15 « Da unan, e roas pemp talant, da unan all, daou, d’an trede, unan hepkén ; da bep hini diouz e ampartiz. Hag e kuiteas ar vro.\n16 « Raktal, an hini a oa bet roet dezañ pemp talant a yeas da lakaad anezo da dalvezoud, hag e hounezas pemp all. 17 Evel-se ive, an hini e-noa bet daou dalant a hounezas daou all. 18 Med an hini n’e-noa bet nemed unan a yeas da ober eun toull en douar, hag e kuzas ennañ arhant e vestr.\n19 « Pell amzer goude-ze, e teuas en-dro mestr ar zervicherien-ze, hag e reas e gonchou ganto.\n20 « Tostaad a reas an hini e-noa bet pemp talant, hag e kinnigas pemp talant all, en eur lavared :\n— « Mestr, pemp talant az-poa fiziet ennon, setu pemp all gounezet ganin ».\n— « Mad-tre, servicher mad ha féal. Féal out bet war nebeud a dra ; fizioud a rin kalz ennout. Deus da gemer perz e levenez da vestr ».\n22 « Tostaad a reas ive an hini e-noa bet daou dalant, hag e lavaras :\n— « Mestr, daou dalant az-poa fiziet ennon, setu daou all gounezet ganin ».\n23 « Lavared a reas e vestr dezañ :\n24 « Tostaad a reas ive an hini e-noa bet eun talant hepkén, hag e lavaras :\n— « Mestr, gouzoud a reen ez out eur rust a zén : eosti a rez el leh ma n’ez-peus ket hadet, ha dastum el leh ma n’ez-peus ket strewet greun. 25 Aon zo kroget ennon, hag ez on eet da guzad da dalant en douar. Setu-eñ amañ. Bez’ ez-peus ar péz a zo dit ».\n26 Respont a reas e vestr dezañ :\n— « Servicher fall ha lezireg. Gouzoud a ouiez eh eostan el leh ma n’em-eus ket hadet, hag e tastuman ar greun el leh ma n’eo ket bet strewet ganin. 27 Neuze e oa réd dit lakaad va arhant en eun ti-bank ; hag o tond en-dro, em-befe kavet va feadra gand an interest diwarnañ.\n28 Lamit eta digantan e dalant, ha roit anezañ d’an hini e-neus dég. 29 Rag an hini e-neus, e vo roet dezañ c’hoaz, hag e-no kalz ; med an hini n’e-neus netra, e vo lamet digantañ ar péz e-neus zokén. 30 Evid ar zervicher didalvez-man, stlapit anezañ er-mêz, en deñvalijenn. Eno, e vo daelou ha skrignadeg dent ».


Phaedrus - Wikipedia\nUr pennad Fedra zo ivez.\nUr pennad Phèdre zo ivez.\nPhaedrus, pe Caius Iulius Phaedrus, hervez e anv latin en e hed, bet ganet er bloaz 15 kent JK, marvet er bloaz 50 goude JK, a oa ur sklav hag ur skrivagner latin a vevas en amzer an impalaered Augustus, Tiberius, Gaius (Caligula) ha Claudius.\n2.1 Diwar Aesopos\n2.2 Pezhioù all\nPezh a ouzer diwar e benn eo pezh a gaver en e skridoù, e fablennoù. Hellazad e oa ganet e Trakia. En-bugel e voe degaset da sklav da Roma. Dishualet e voe gant Augustus. Marteze eo e ti an impalaer e tapas e zeskadurezh war al latin hag ar gregach, hag e kavas an dastumad eus fablennoù Aesopos, a-hervez, graet gant Demetrius eus Phaleron, un 250 bloaz war-lerc'h.\nNeuze e stagas da sevel fablennoù, ha da ober un dastumad anezho. Gantañ e teujont da vezañ un doare lennegezh.\nLabourat a rae e palez an impalaer ha gwelout a rae ar bec'h a veze pa varve unan, ha pevar impalaer eo a welas o vervel. Diskred a voe warnañ en amzer Tiberius : dre zindan en dije graet meneg eus gwellañ mignon an impalaer, Sejanus. Barnet e voe, ha kondaonet d'an harlu, eus ar bloaz 27 betek 31. War-lerc'h marv Tiberius e tistroas da Roma ma embannas 4 dastumad all a-raok mervel e penn kentañ ren Nero.\nPhaedri Augusti Liberti Fabulae Aesopiae (Fablennoù ezopek Phaedrus, disklav Aogust) eo anv oberenn Phaedrus, a ya 5 levrad d'ober anezhi, ha 135 fablenn enne. Ur rakskrid zo da bep levr, hag ur goude-skrid ivez, war-bouez al levr diwezhañ.\nN'eo ket treuzskrivañ e gwerzennoù hepken a reas peogwir ne oa nemet 47 pezh a zo tennet eus komz-plaen Aesopos. Kontañ istorioù loened ha tud a ra an oberour, ha lakaat Aesopos da vevañ a ra ivez.\nEvit ar peurrest eus ar pezhioù n'int ket bet tapet diwar skrivagnerien all, met krouet gantañ diwar darvoudoù eus an amzer.\nKoulskoude, en desped da berzhioù mat e fablennoù ne voe ket brudet-bras Phaedrus e-pad e vuhez, ha klemm a ra abalamour da se e rakskrid al Levrenn III, na kennebeut war-lerc'h. Meneget eo e anv gant Martialis hag Avianus, netra ken. Ne voe tennet e anv eus puñs an ankoun nemet pa voe diskoachet un dornskrid kozh gant al lenneg gall Pithou en 1596, a zo e dalc'h Markiz Rozambo hiriv. Awenet e voe Jean de La Fontaine gant kalz eus barzhonegoù Phaedrus evit sevel e re.\nFablennoù Phaedrus e latineg\nListenn e fablennoù\nFablennoù Phaedrus en italianeg\n"Buhez Phaedrus "\nAdtapet diwar « https://br.wikipedia.org/w/index.php?title=Phaedrus&oldid=1766887 »\nDernière modification le 29 Eos 2017, à 15:17\nKemmoù diwezhañ degaset d'ar bajenn-mañ d'an 29 Eos 2017, da 15:17.


Istorioù kaer ar re vihanañ — Bannoù-heol\nPosté le 01/07/2018 - Presse\nOulala, ar chaseour leoned (Zemanel ha Peggy Nille)\nOulala zo graet e soñj gantañ, peogwir ez eus ur chaseour anezhañ ez ay da leoneta. C'hoant en deus da chaseal spontusañ leon zo er vro. Mont a ra gant e hent, e c'hoar, e gi hag e gazh war e lerc'h. Tamm-ha-tamm avat ez a pep hini war e giz, tapet aon gantañ, betek Oulala pa glev ur grozadenn spontus. Aonik ar paotr ? N'eo ket ! Pa vo anv a zifenn e vamm e lammo kerkent en arbenn d'an dañjer.\nFlammennig o klask goudor (Catherine Chalandre hag Aurélie Guillerey)\nDiaes eo buhez Flammennig hep ti nag aoz e-kreiz ar goañv. War he hent avat e kav un ti liv tristik warnañ. Ober a ra he soñj degas tommder ha sklêrijenn dezhañ. Re vihan eo avat evit tanañ ar bern keuneud bras zo war an oaled. Ur mignon dic'hortoz a zeu da reiñ c'hwezh, Avelig an hini eo. O-daou e teuont a-benn d'ober ur lec'h klet eus ar c'hozh ti poultrennek ken e teu loened all d'ober kompagnunezh dezhe ivez.\nLena o vont kuit (Marie-Hélène Delval hag Hélène Muller)\nE ti Lena e tro ar bed tro-dro d'he breur bihan. Setu ma ra he soñj mont kuit pa ne ra den ebet forzh anezhi. Betek penn all al liorzh ez a da sevel he zi. Klet ha kaer o dezhi eno. Petra zo avat ? Ar breur bihan en e garrig bihan o leñvañ forzh pegement, ha den ebet o vont d'e gaout ? Ac'hanta ! Eürus d'ar babig emañ e c'hoar vras pa n'eus den en ti-se evit ober war e dro.\nPatoenn Vras (Eric Battut)\nPatoenn baour zo kalz re vras evit bezañ debret en un taol kement ha ken bihan ma ne falvez da zen ebet he frenañ digant he legumajer. Un deiz avat e kav hennezh gwerzh dezhi. Prenet gant an aotrou Loenfoar, diskouezet e vez d'an dud evel un euzhvil spontus gouest da zebriñ tud. Dont a ra a-benn da dec'hout ha da vont da guzhat adarre en douar. Diskoachet eo gant an aotrou De Fontenay a sav karantez ennañ eviti. He lakaat a ray da gemer perzh en ur genstrivadeg braventez ha difennet eo bravañ patoenn. Mat ec'h echu mat pep tra eviti pa zimez d'an aotrou ha p'o deus kalzik a vugale da heul.\nSetu aze pevar levr brav ouzhpenn en dastumad Istorioù kaer ar re vihanañ. Brav eo an tresadennoù, livet flamm evit sachañ selloù ar vugale. Temoù a bep seurt zo bet lakaet ar gaoz warne aze, peadra d'ober gant al levrioù-se ken er skol ken er gêr. Istorioù da lenn d'ar vugale, anat deoc'h, istorioù da vezañ lennet ivez gant bugale a grog da vezañ en o aez gant al lenn, gras d'ar frazennoù berr ha savet mat.


Folklor - Wikipedia\nAr folklor a zo ar meizad implijet en dudoniezh evit deskrivañ ha studiañ ar c'hontadennoù, ar mojennoù hag ar c'hredennoù a c'hell bezañ kavet en ur boblad, da lavaret eo lodenn an istor dre gomz en ur c'hultur resis. Graet e vez eus gwerinoniezh eus studi an danvez-mañ.\nAn termen folklore a oa bet krouet e 1846 gant ur Saoz, William Thoms, hemañ o klask ur ger saoznek (saozneg kozh e gwirionez) e-lec'h popular antiquities.\nAr meizad a zo bet ganet eus al luskad romantik er XIXvet kantved, dezhañ un ideologiezh evit adstummañ an hengounioù evit servij mennozhioù modern. Er XXvet kantved eo bet staliet studi ar folklor dindan an arsell objektivel.\nE-touezh an dud o deus bet ul levezon vras, eo ret menegiñ ar vreudeur Jakob ha Wilhelm Grimm hag o deus dastumet hag embannet e 1812 ur strobad kontadennoù alamanek anvet Kinder und- Hausmärchen .\nAdtapet diwar « https://br.wikipedia.org/w/index.php?title=Folklor&oldid=1923121 »


Bearn - Wikipedia\nKartenn a ziskouez Bearn en Okitania\nBearn (Bearn pe Biarn en okitaneg; Béarn e galleg) zo ur vro dizalc'h kozh er Pireneoù a-raok dont da vezañ ur broviñs kozh eus Bro-C'hall. Pau eo ar gêr-benn (abaoe 1270, a-raok e oa Morlans). A-gevret gant an teir froviñs Lapurdi, Nafarroa Beherea, Zuberoa a ya d’ober Hanternoz Euskal Herria, ha gant un tamm bihan eus Gwaskogn, eo aet d’ober departamant ar Pireneoù-Atlantel (64).\nEn-dro da Vearn e kaver neuze hanternoz Euskadi pe Iparralde er c’hornôg, Lanneier Gwaskogn hag Armanhac en hanternoz, Bigorra er reter, hag Aragon (Spagn) er c’hreisteiz.\nEn IXvet kantved e voe savet Beskontelezh Bearn a voe dizalc’h e-pad pell ha gant he moneiz dezhi. E 1485 e tremenas Bearn dindan aotrouniezh rouantelezh Navarra. E 1589 e teuas Herri Navarra da vezañ roue Bro-C’hall dindan an anv Herri IV, ha staget e voe Bearn ouzh ar rouantelezh c’hall dre un emglev sinet d’an 20 a viz Here 1620. E 1790 e voe savet departamant ar Pireneoù Izel, diwar Bearn ha lodenn hanternoz Euskadi.\nAn doare gwaskoneg (ur rannyezh eus an okitaneg) a gomzer e Bearn zo anvet bearnés.\nTud brudet Bearn[kemmañ | kemmañ ar vammenn]\nKarl XIV Johan, roue Sveden ha Norvegia etre 1818 ha 1844\nFrançois Bayrou, politikour gall\nGaston Planté, fizikour\nHerri IV, roue Bro-C'hall etre 1589 ha 1610\nPierre Bourdieu, sokiologour\nCaractères de la revendication ethnique en Béarn, Jean Charles, Espace, populations, sociétés, 1994, vol. 12, n° 3, pp. 363-370\nAdtapet diwar « https://br.wikipedia.org/w/index.php?title=Bearn&oldid=1857826 »\nKemmoù diwezhañ degaset d'ar bajenn-mañ d'an 29 Du 2019, da 16:15.


Deskiñ brezhoneg gant K.L.T.\nMontroulez, Sant-Martin-war-ar-Maez, Sant-Tegonnec, Sant-Seo, Plouneour-Menez, Kommanna...\nDeroù ar c'hentelioù : sizhun 38 (lun 17 - gwener 21 a viz Gwengolo 2018)\nPrizioù : s.o. ar follenn amañ dindan\nSkoaziadoù Rannvro Breizh evit deskiñ, bezañ stummet, labourat : s.o. ar follenn amañ dindan\nMontroulez : yaou 06 a viz Gwengolo 2018 - 8e noz - Ti KLT / Skol Vreizh (41 Kae Bro Leon - Ar Manu)\nSant-Tegoneg : lun 10 a viz Gwengolo 2018 - 6e d'abardaez - Sal ar c'hevredigezhioù\nPlouneour-Menez : meurzh 11 a viz Gwengolo 2018 - 6e d'abardaez - Sal Foyer\nKommanna : meurzh 11 a viz Gwengolo 2018 - 7e noz - Sal Le Saint\nTud K.L.T. a vo gwelet war foromoù Sant-Martin-war-ar-Maez (sal Ar Roudour) d'ar sadorn 1añ a viz Gwengolo etre 10e ha 5e g.k. ha Montroulez (Langolvas) d'ar sardorn 08 a viz Gwengolo etre 10e ha 5e g.k.\nPrizioù / Tarifs 2018-2019pdf - 114 Ko\nSkoaziadoù Rannvro Breizh / Les aides de la Région Bretagne pdf - 151 Ko\nPrizioù / Tarifs 2018-2019Prizioù / Tarifs 2018-2019\nSkoaziadoù Rannvro Breizh / Les aides de la Région Bretagne Skoaziadoù Rannvro Breizh / Les aides de la Région Bretagne


Kleweled e brezhoneg : dale pe dihun ?\nPublié le 26/11/17 20:37 -- mis à jour le 00/00/00 00:00\n22vet pennad war istor Diwan ha nerzh krouiñ e brezhoneg e arzoù ar gomz, met ivez e bed ar c'hleweled\nUr wech e oa Bleu Breizh Izel hag istorioù brav Sten Charbonneau, bugaligoù o respont dezhañ dre bellgomz, gant plijadur, mouezhioù yaouank. Un nebeudig amzer goude, setu TV Breizh hag ul labour dreistordinal evit eilmouezhiañ tresadennoù bev hir, ar pezh na oa bet graet james gant France 3 james.\nHa tamm-ha-tamm, brezhoneg er radio, nebeut en tele, nebeut-tre, un islonk er sinema, met dre Internet, ur Webtv gant Brezhoweb, ul lec’hienn filmoù eilmouezhiet ha tresadennoù bev da bellgargañ : Breizhvod, krouerien yaouank o tont war wel...\nAn aozadurioù ofisiel\nHiziv an deiz e Breizh eo simpl a-walc’h dremmwel ar c’hleweled : Daoulagad Breizh, Brezhoweb, Frañs 3, Kalanna, Gwengolo Filmoù, hag ar chadennoù lec’hel Tebeo, TV Roazhon, TB Sud.\nUr festival, e Douarnenez fin miz Eost, ha Filmoù e Breizh evit kenurzhiañ an traoù. Ur milion a euroioù dispignet er Rannvro evito. Diaes neuze evit ar re a zo ‘maez eus ar sistem krouiñ traoù nevez. Ha n’eo ket souezhus adwelout neuze ar memes re nag adselaou an hevelep mouezhioù, daoust d’ul labour a galite gant teulfilmourien evel Bastian Guillou, Soazig Danielou, Mikael Baudu, Ronan Hirrien...Siwazh n’hon eus ket bet ‘met ur film faltazi hir hepken : Lann Vras, sevenet gant Soazig Daniellou. Hag ur serienn : Fin ar bed, gant Nolwenn Korbell, Kaou Langoet ha Roger Stephan.\nAr vitrakourien, ar gelennerien, ar re yaouank\nGant Kaouenn.net, chadennoù war Internet (TV bro Kemperle, TV Lise Diwan Karaez...), buzz graet gant liseidi evel hini Lib dub Karaez, C'hwi a gano gant skipailh Peryn Bleunven, pe filmoù chakod Roderig da skouer, souezhadennoù a vez bep bloaz.\nIstribilh, teaser bier paotr Berthou, bet gwelet gant 72 000 den ha gavotenn ar re zibaper bet gwelet gant 157 000 den war You Tube a zo skouerioù buzz a zo bet hag a vo c'hoazh.\nUr genstrivadeg, ijinet gant kelennerien ha kasourien Diwan, An Erminigoù, he doa bodet peder gwech kantadoù a skolajidi ha liseidi e sinema Glenmor ba Karaez evit filmoù sevenet gant al liseidi hag o c'helennerien.\nAlies e vez trec’h Ar Releg, Gwened ha Karaez. E 2017 e oa bet enoret filmoù Gwened meur a wech, gant an tem dibabet a oa hini 40 vloaz Diwan. Gant ma vo filmourien yaouank, ha tud all o kinnig filmoù, berr ha hir, kad da sachañ evezh ur bern tud war zu ar brezhoneg ha nerzh krouiñ, danvez fonnus ha c'hoant eskemm mennozhioù nevez e arz ar skeudennoù...


Buhez ar Sent/1912/Franseza Amboaz - Wikimammenn\nBuhez ar Sent/1912/Franseza Amboaz\n◄ Charlez Borrome Franseza Amboaz Iltud ►\nEr bla war-lerc’h, an dukez Jann a varvas ; arôk tremen, e vinnigas gant teneredigez an hini a dlee bezan he merc’h-kaer, hag e roas d’ezi, gant he c’henteliou divezan, ar chapeled koad he devoa bet digant sant Visant Ferrier.\nD’an 22 a viz gwengolo 1457, an ôtrou Per a varvas. He c’herent ha Loeiz XI, roue Frans, a glaskas, dre gaer ha dre heg, lakat Franseza da addimezi. N’halljont ket ; da daou-ugent vla, e wiskas, en Gwened, saë leanezed Urz Karmel. War urz Sixt IV, ec’h eas da ren manati Itron-Varia-Iskoëd, en kichen Naoned. Eno e varvas, ar 4 a viz du 1485, en eur lavaret d’he c’hoarezed, evel kimiad, ar c’homzou e oa kustum da lavaret alïes : « Gant a refet, grêt ma vezo bepred karet Doue dreist pep tra ! »\nAdtapet diwar « https://br.wikisource.org/w/index.php?title=Buhez_ar_Sent/1912/Franseza_Amboaz&oldid=38441 »


Claude Godest la commune de Pedernec\nClaude Godest ganet e Pederneg e 1947 a komz deomp...\nAvec les 2 Gilbert : Le Gouren et le théâtre en breton\nAn Daou Gilbert. Gilbert Donval gourener pa oa ya...\nGilbert Philippe et Gilbert Donval kan ha diskan\nGreomp anaoudegezh gant an daou Gilbert, kanerien ...\nGant an nevez-amzer, e deu amzer ar pardoniou ! Pe...\nMaurice Poulmarc'h la vie culturelle bretonne à Paris\nPenaos chom tost d’ar sevenadur brezhonek ha bevan...\nMickael Durand Le Gouren\nAr gouren ? Ur c’hoari, ur sport, un dro spered ! ...\nMickael Durand voyage au canada\nMikael Durand a zo animatour e skolaj diwan e Pli...\nLe salon du livre et du conte Maurice Poulmarc'h\nDisul 30 a viz ebrel e vo e Bodmeur ar Salons levr...\nBastian King une histoire en breton\nGreomp anaoudegezh gant Bastian King euz Oaled Abh...


Logo nevez Kreiz Morbihan Kumuniezh : tamm brezhoneg ebet !\n12 kumun a za d’ober Kreiz Morbihan Kumuniezh. Eus Mêlrant betek Pluveleg. An holl gumunioù-se a zo e Breizh-Izel ha brezhoneg eo ar yezh hengounel, yezh ar vro, war-bouez un dornad e reter ar gumuniezh hag a zo e Breizh-Uhel ha ma vez pe veze komzet gallaoueg.\nKrouet ez eus bet ul logo nevez evit ar gumuniezh nevez zo ha kinniget ar sizhun-mañ. Ha graet eo bet gant servijoù ar gumuniezh, n’eo ket bet lakaet un ajañs kehentiñ bennak eus Paris da ribotañ e benn war ur « c’honsept » toull. Evit ur wech ! Ma, evel just ez eus bet graet gant ar gwer hag ar glas evit aroueziñ ar « stabilded hag al lusk », « an argoad hag ar mor » pe n’ouzer ket peseurt koniri a vez klevet seul gwech ma vez kinniget ul logo bennak.\nHogen mañkout a ra un dra bennak el logo : ar yezh ! Ha p’emañ Kreiz Morbihan Kumuniezh e kreizig kreiz ar vro ma vez komzet hon div yezh, n’eus tamm brezhoneg pe gallaoueg ebet war al logo ! Hag ar wazourien o deus krouet al logo-se n’o deus ket kredet reiñ ur plas da yezh pe yezhoù o zadoù ? Gant ar vezh !\nPenaos adsevel hon div yezh ha reiñ dezho ur plas e kreiz hor c’hevredigezh ma ne vezont ket graet ganto gant hor c’henvroidi ? Reklemomp e vefe lakaet logo Kreiz Morbihan Kumuniezh e brezhoneg hag e gallaoueg ivez !\nKreiz Morbihan Kumuniezh


Ronan Huon - Skridoù Ronan Huon e yezhoù all\nstoriau o'r llydaweg: istorioù e brezhoneg\nBarzhonegoù troet e galleg\nTroet eo bet skridoù Ronan Huon e kembraeg, e galleg, e saozneg, e neerlandeg. Ur varzhoneg bennak a zo bet troet en italianeg hag e poloneg. Setu amañ skridoù eo diaes kavout anezho tu pe du.\nStank eo bet an darempredoù etre Bro-gembre ha Breizh. Pa voe krouet Kamp etrekeltiek ar vrezhonegerien ( KEAV) e teuas krembreiz ha kembreadezed ingal bep bloaz da zeskiñ brezhoneg. Eno e ra Rita Morgan anaoudegezh gant Ronan huon, Per Denez, Naig Rozmor... ha tommañ a ra he c'halon ouzh ar Vretoned hag o yezh. Mignoned feal e chomint. Savet he deus un dezenn diwar-benn yezhadur ar brezhoneg-krenn hag ur geriadur kembraeg-brezhoneg ( geiriadur llydaweg-cymbraeg 1994).\nKinniget he deus d'ar c'hembreiz un tañva eus lennegezh Breizh en un dastumad anvet storïaou o'r llydaweg (storïau tramor VIII , Embannadurioù Gwasg Gomer 1979) En touez ar skrivagnerien bet dibabet ganti emañ Ronan Huon.Troet eo bet gant Rita Morgan Williams un devezh glav ( Diwnnod gwlyb), Abardaez (diwedd y dydd) hag ur vaouez vihan gwenn he blev ( gwraig fach fitw...)gant Sylvia Morgan\nKalz berzh en devoa graet an datumad barzhonegoù bet troet e galleg gant Yann-Ber Piriou er bloavezh 1971 « Défense de cracher par terre et de parler breton" e anv. (embannadurioù P.J.Oswald) Ur spered a stourm a oa gant un toullad barzhonegoù ha gant ar c’hinnig e-unan :« D’hor bugale maro evit ar vro » proclament certains monuments de ce pays « à nos enfants morts pour la patrie ».Seul usage officiel d’une langue pour laquelle on avait préparé de belles funérailles."\nUn digarez eo bet evit an dud ne oant brezhonegerien d'ober anaouedegezh gant barzhed a veze bemdez war an dachenn, evit ar pep brasañ anezho,da zifenn o yezh ha tud o bro. Peder barzhoneg gant Ronan Huon a voe troet e galleg gant Y.B Piriou. (en dielloù)\nStorïau o'r Llydaweg - skridoù troet e Kembraeg\nPenn ar bed - troet e Saozneg\n11 barzhoneg bet troet gant Jan Deloof\nar skluzioù / les écluses\nBez ez eus/ Il y a\nkanaouenn drist/ chanson triste\nkanaouenn drist 2/ chanson triste\nYa / oui\nva steredenn / mon étoile


Paul Molac. « Un taol a-feson ! » - Spered ar vro - Le Télégramme\nPaul Molac, kannad ar Morbihan, zo bet prezidant Div Yezh Breizh gwechall. (Photo Le Télégramme/Bertrand Le Bagousse)\nPenaos eo prientet an danvez-lezenn ganeoc’h ?\nPaul Molac : Ret e oa gwelet da gentañ penaos stagañ al lezenn-se ouzh ar Vonreizh, ha dreist-holl penaos silañ traoù pleustrek e-barzh. Setu perak on bet war an dachenn evit eskemm gant ar c’hevredigezhioù, ar re a zifenn ar brezhoneg. Ma vijen bet o welet an Deskadurezh Stad, al lezenn-se a vije bet toull. Un taol a-feson eo bet ! Met n’eo ket bet aes. Rak goude ma vefe tremenet al lezenn er gomision e chome daou bennad hepken e-barzh, e-lec’h pemp. Met en hemisikl ez eus bet adlakaet traoù a-barzh, evel cheñchamant al lezenn Toubon pe aotreañ ar sinoù diakritek evel an « ñ », da skouer. Adlakaet ez eus bet tri fennad ouzhpenn : ar soubidigezh, ar skodenn-skol hag ar fed e vefe posupl d’an holl vugale deskiñ o yezh rannvro.\nYa, gwir eo. Ur bern labour zo bet graet gant ar c’hevredigezhioù en o bro. Ar re-mañ zo bet o kendrec’hiñ o c’hannaded, pep hini en e diriad. Me, deus ma zu, zo bet o welet ar re a oa e-penn pep strollad. Pep hini en doa da gendrec’hiñ e strollad, da zisplegañ petra ‘oa en danvez-lezenn.\nPeseurt sañtimant ho peus bet Diriaou e-pad an tabutoù ?\nLaouen e oan met nec’het e oan ivez. Gwask a oa warnon (c’hoarzhin a ra) ! Gouzout a raen e ranken diwall diouzh ar gerioù a oa implijet ganin. Forzh penaos e ouien e oa posupl da gaout a-walc’h a vouezhioù. Deuet e oa kannaded o tont eus tiriadoù e-lec’h e komzer yezhoù rannvro. Tud eus Elzas, Okitania, bro Euskadi, Korsiz hag all. Ret e oa broudañ anezho da votiñ an danvez-lezenn. Kannaded Ar Republik war-raok a oa bet galvet da votiñ a-enep, met 100 kannad o deus votet evit al lezenn memestra. Un dislavar kreñv eo bet ! Tost 250 kannad o deus votet al lezenn en holl. Brav eo : tremenet eo an destenn gant un niver bras a vouezhioù. Evidon-me eo trec’h an demokratelezh, trec’h ar rannvroioù, trec’h ar gannaded a-enep teknokratiezh ar Stad.\nPetra a chom d’ober bremañ ?\nRet eo lakaat al lezenn da vevañ. Biken na servijo ul lezenn ma n’eus ket ur youl gant ar boblañs da lakaat anezhi da dalvezout. Al lezenn-se eo ar bazenn gentañ, bremañ e c’heller mont war-raok gant se. Ret eo gwelet ivez a-dost penaos e vo skrivet an dekredoù hag e peseurt mod e vo aozet an emglevioù gant ar rannvroioù. Emañ an dilennadegoù rannvro o tostaat. Jean-Michel Blanquer, Ministr an Deskadurezh, ne felle ket dezhañ e vefe lakaet sifroù en emglevioù-se. Met ar sifroù zo a-bouez evit ober strivoù ! E 1982 e oa bet krouet ar c’hentañ klas publik divyezhek e Breizh. 40 vloaz war-lerc’h ez eus diasamantoù c’hoazh evit stummañ a-walc’h a gelennerien. Ar velestradurezh n’eo ket bet gwall efedus war an dachenn-se. Ne oa ket bet eus ul lezenn abaoe 1951, al lezenn Deixonne. Ha c’hoazh, pal al lezenn-se a oa aotreañ ar yezhoù rannvro da vezañ kelennet evit sikour an dud da zeskiñ galleg. Bremañ ez eus ul lezenn evit kelenn ar yezhoù rannvro da-vat.\nKannad : député\nAr Vonreizh : la Constitution\nDeskadurezh Stad : Éducation nationale\nKendrec’hiñ : convaincre\nTiriad (où) : territoire(s).\nUn trec’h a-feson ! Une belle victoire ! Paul Molac, député du Morbihan, ne cache pas sa joie et sa fierté d’avoir porté la proposition de loi en faveur des langues régionales, qui a été adoptée à l’Assemblée nationale jeudi 8 avril. Cette victoire législative historique ne s’est pas faite en un jour : après avoir travaillé à l’écoute des acteurs du terrain, le député est parvenu à convaincre un à un ses homologues de voter ce texte. Désormais, il s’agit de rendre les dispositions de la loi concrètes sur le terrain, en amont des élections régionales qui s’annoncent.